काठमांडो - विकिपीडिया\nनेपाल के राजधानी\n(काठमाडौं महानगरपालिका से अनुप्रेषित)\nकाठमांडो हिमालयी देस नेपाल के राजधानी आ इहाँ के सभसे बड़ सहर हवे। ई हिमालय क्षेत्र में भी सभसे बड़हन सहर हवे आ इहाँ के कुल जनसंख्या लगभग 20 लाख बा आ अगर काठमांडो घाटी में मौजूद अन्य उपनगर सभ के शामिल कइल जाय तब जनसंख्या 60 लाख बाटे; एह में ललितपुर, कीर्तिपुर, मध्यपुर थीमी आ भक्तपुर नियर कस्बा सामिल कइल जालें।\nमोटो: जिगु पौरख, जिगु गौरव, जिगु येँ देय्\nनेपाल में लोकेशन\nनिर्देशांक: 27°42′41″N 85°18′31″E / 27.71139°N 85.30861°E / 27.71139; 85.30861निर्देशांक: 27°42′41″N 85°18′31″E / 27.71139°N 85.30861°E / 27.71139; 85.30861\nप्रदेश सं॰ 1\n49.45 किमी2 (19.09 बर्गमील)\nकाठमांडो जिला: 395 वर्ग किलोमीटर\nकाठमांडो घाटी: 642 वर्ग किलोमीटर\nMale: 533,127 Female: 470,158\n• मेट्रो घनत्व\nकाठमांडो जिला: 1,744,240\nकाठमांडो घाटी: 2,517,023\n• चलन में\nनेपाली, नेपाल भाषा, शेरपा, तमांग आ लिंबू इत्यादि\nनेपाल, नेपाल भाषा\nशहर बिचला नेपाल के कटोरीनुमा काठमांडो घाटी में समुंद्र तल से 1,400 मीटर (4,600 फीट) के ऊँचाई पर बसल बा। घाटी के इतिहासी रूप से "नेपाल सदर" के नाँव से जानल जाला। ई नेवार लोग के मूल अस्थान हवे। काठमांडो, नेपाली राजघराना के राजधानी रहल हवे आ कई गो पबित्र धार्मिक अस्थान एह घाटी में बाड़ें। इहाँ दक्खिन एशियाई देसन के संगठन सार्क के मुख्यालय भी 1985 से अस्थापित बा। वर्तमान में ई शहर, साल 2008 में अस्थापित नेपाली गणराज्य के राजधानी भी बा आ ई नेपाल के प्रशासनिक बिभाजन अनुसार बागमती अंचल आ प्रदेश संख्या3के अंतगर्त आवे ला।\nपुराना समय से काठमांडो नेपाल के इतिहास, कला, संस्कृति आ अर्थब्यवस्था के केंद्र रहल बा। इहाँ के जनसंख्या भी कई किसिम के जातीयता वाली बा आ धार्मिक आधार पर देखल जाय तऽ हिंदू आ बौद्ध लोग के बहुलता बाटे। धार्मिक आ सांस्कृतिक तिहुआर सभ इहाँ के आम जनजीवन के अभिन्न अंग बाड़ें। शहर के आर्थिक आधार के रूप में पर्यटन के बिसेस महत्व बा। धार्मिक तीर्थ यात्रा के अलावा पहाड़ घूमे आ अन्य एडवेंचर करे खाती भी लोग इहाँ आवे ला आ इहाँ सात गो कसीनों भी बाने। 2015 में आइल भूडोल में शहर के काफी नोकसान भइल रहे। नेपाली आ नेपाल भाषा इहाँ आम चलन में बा आ अंगरेजी आ हिंदी भी लोग बुझे ला।\n1.1 काठमांडो प्रशासन\n1.2 काठमांडो नगरीय समूह\nकाठमांडो शहर, काठमांडो घाटी के उत्तरी पच्छिमी हिस्सा में, बागमती नदी के उत्तर में स्थित बा आ लगभग 50.7 किमी2 (545,730,258.1 वर्ग फु) क्षेत्रफल पर एकर बिस्तार बाटे। समुंद्र तल से औसत ऊँचाई 1,400 मीटर (4,600 फीट) बाटे। शहर के इर्द-गिर्द कई गो अन्य नगरपालिका सभ भी बाड़ी: बागमती नदी के दक्खिन में पाटन (ललितपुर) बा जेकरे साथे रिंग रोड जुड़े ला, दक्खिन पच्छिम में कीर्तिपुर बा आ पूरुब में मध्यपुर थिमि बाटे। उत्तर में ई शहर कई गाँव बिकास समीति सभ ले बिस्तार लिहले बा। हालाँकि, शहर के नगरीय संकुल (एग्लोमरेशन) अउरी बिस्तार वाला बा आ एह में भक्तपुर नियर नगरपालिका आ लगभग पूरे काठमांडो घाटी आ जाले।\nकाठमांडो घाटी में कुल छोट-बड़ आठ्गो नदी गुजरे लीं, इनहन में घाटी के मुख्य नदी, बाघमती आ एकर सहायिका नदी सभ शामिल बाड़ी, बिष्णुमती, ढोबी खोला, मनोहरा खोला, हनुमंते खोला आ टुकुचा खोला एह सहायिका सभ में प्रमुख बाड़ी सऽ। जवना पहाड़ सभ से ई नदी निकसे लीं उनहन के ऊँचाई लगभग 1,500–3,000 मीटर (4,900–9,800 फीट) के बीच बा, आ एह में कई को काठी (दर्रा) सभ बाने जिनहन से हिमालय के अन्य घाटी सभ से एह घाटी के जुड़ाव आ रस्ता बा। बहुत पुराना जमाना के एगो नहर नागार्जुन पहाड़ी से निकल के बलाजू होखत काठमांडो चहुँपे, हालाँकि अब ई नहर बिलुप्त हो चुकल बाटे।\nकाठमांडो घाटी के बनस्पति क्षेत्र मानसूनी पतझड़ वाला बन के श्रेणी में आवे ला (ऊँचाई 1,200–2,100 मीटर (3,900–6,900 फीट)) जे नेपाल के पाँच गो बनस्पति क्षेत्र सभ में एक हवे। ओक, एल्म, बीच आ मैपल इत्यादि पे फेड़ सभ के बहुतायत बा आ ऊँच ढाल सभ पर कोणधारी बन भी मिले लें।\nकाठमांडो में नगरी बिस्तार(मार्च 2015)\nकाठमांडो घाटी के चारो ओर के परबती ढालन प भरपूर हरियरी बा जेकरे बीचा में ई मेट्रो सहर स्थित बा, आसपास रिजर्व क्षेत्र आ राष्ट्रीय पार्क भी बाने\nआसमान में घन बादर आ काठमांडो के हाइवे\nनई सड़क, शॉपिंग वाला इलाका आ बिजनेस डिस्ट्रिक्ट हवे\nकाठमांडो आ आसपास के नगरीय इलाका सभ कई गो आवासीय क्षेत्र सभ में बिभाजित बाने, लोकल लोग आम बेहवार में एही मोहल्ला सभ के नाँव के इस्तेमाल ढेर करे ला। हालाँकि, प्रशासन के हिसाब से काठमांडो के बिभाजन 35 गो वार्ड सभ में कइल गइल बा। इनहन के नाँव नंबरिंग के आधार पर हवे, मने की वार्ड नं. 1 से ले के वार्ड नं. 35 तक।\nकाठमांडो नगरीय समूहसंपादन\nकाठमांडो नगरीय समूह (एग्लोमेरेशन) कौनों प्रशासनिक इकाई ना घोषित हवे। काठमांडो घाटी के शहरी इलाका सभ तीन गो जिला सभ में बिभाजित बाने जे लगभग पूरा तौर पर एह घाटी के भितरे मौजूद बाने सिवाय दक्खिनी हिस्सा के छोड़ के जे एह घाटी के बहरे ले फइलल बाटे। एह जिला सभ के जनसंख्या घनत्व पूरा नेपाल में सभसे ढेर बा, मने की ई नेपाल के सभसे ढेर घन बसल जिला सभ में टॉप पर बाने। एह तीन जिला सभ में3कई गाँव बिकास समीति, 20 गो नगरपालिका आ2दू गो मेट्रो (महानगरपालिका): काठमांडो आ लातितपुर) सामिल बाने। नीचे एह जिला सभ के आँकड़ा दिहल गइल बा जे काठमांडो नगरीय संकुल के हिस्सा मानल जालें:\nजनसंख्या (2001 जनगणना)\nकाठमांडो जिला 395 1,081,845 1,740,977 4408\nललितपुर जिला 385 337,785 466,784 1212\nभक्तपुर जिला 119 225,461 303,027 2546\nकाठमांडो नगरी समूह 899 1,645,091 2,510,788 2793\n↑ "Statistical Year Book of Nepal – 2011" (PDF). Kathmandu Metro\n↑ "An Overview of the Central Development Region (CR)" (PDF). Internal-displacement.org. ओरिजनल (PDF) से2February 2012 के पुरालेखित. पहुँचतिथी 25 November 2013. Unknown parameter |dead-url= ignored (मदद)\n↑ "Kathmandu Metropolitan City Office – Introduction". Kathmandu Metropolitan City Office. ओरिजनल से 23 June 2012 के पुरालेखित. पहुँचतिथी 14 August 2014. Unknown parameter |dead-url= ignored (मदद)\n↑ "Kathmandu Facts". Kathmandu Metropolitan City Council, Government of Nepal. पहुँचतिथी 12 दिसंबर 2009.\n↑ "Geography". Kathmandu Metropolitan City. पहुँचतिथी 12 दिसंबर 2009.\n↑ Shreshta, S.H (2005). Nepal in Maps. Kathmandu valley. Kathmandu: Educational Publishing House. पप. 102–14.\n"https://bh.wikipedia.org/w/index.php?title=काठमांडो&oldid=645773" से लिहल गइल\nLast edited on 29 नवंबर 2018, at 06:04\nएह पन्ना पर आखिरी बेर संपादन 29 नवंबर 2018 के 06:04 बजे भइल रहल।


घरेलू हिंसा – टटका खबर\nमरद मेहरारू से फरका रहे वाला ससुरालियन पर मुकदमा ना हो सकी\nएगो मामिला में दिल्ली उच्च न्यायालय के कहना बा कि मरद मेहरारू से फरका रहेवाला ससुरालियन का खिलाफ औरत मुकदमा ना कर सके. एगो औरत अदालत में मुकदमा करके अपना ससुराल पक्ष से आपन जान के खतरा बतवले रहुवे. शादी का तुरते बाद मरद मेहरारू इगलैंड चल गइल रहलें. आ लड़िका के परिवार वालन के


‘बीबी नं०-1’ के भव्य प्रीमीयर शो मुंबई में – Anjoria\n‘बीबी नं०-1’ के भव्य प्रीमीयर शो मुंबई में\nदर्पण मूवीज के बैनर तर बनल सुपरस्टार निरहुआ आ मोनालिसा अभिनीत फिलिम ‘बीबी नं०-1’ के भव्य प्रीमीयर शो पिछला दिने मुम्बई के नवरंग सिनेमा हॉल में कइल गइल. एह प्रीमीयर शो में निरहुआ अइलें आ दर्शकन से सीधा संवाद स्थापित करत ओह लोग के भरपूर मनोरंजन कइलें.\nप्रीमीयर शो में फिलिम के निर्माता पवन कुमार, दिनेश अग्रवाल, सुनील जैन, सुशील जैन, निर्देशक अजीत श्रीवास्तव, संगीतकार राजेश-रजनीश, अभिनेता समर्थ चतुर्वेर्दी, अभिनेत्री अपूर्वा बिष्ट आ वितरक दिलिप धनवानी उपस्थित रहलें.\nमोनालिसा के प्यार हो के रही\nरानी के तिकड़ी\nOne thought on “‘बीबी नं०-1’ के भव्य प्रीमीयर शो मुंबई में”\nLeaveaReply to sahadatmohammad664@yahoo.com\tCancel reply


भोजपुरी – Page2– टटका खबर\nआरा में भइल भोजपुरिया जन मोरचा के राष्ट्रीय कार्यकारिणी के बइठक में भोजपुरी के अनदेखी पर नाराजगी जाहिर कइल गइल. कहल गइल कि आवे वाला लोकसभा चुनाव में एह मुद्दा के मोरचा जनता का सोझा राखी आ ओही लोग के वोट देबे ला कही जे भोजपुरी के ओकर हक दिआवे के बात सकरीहें. एह बइठक\nबलिया के तिखमपुर में शंभुनाथ उपाध्याय का घरे भइल विश्व भोजपुरी सम्मेलन के बलिया इकाई का ओर से एगो कवि गोष्ठी भइल जवना में शिवजी पांडे रसराज, त्रिभुवन सिंह प्रीतम, शशि प्रेमदेव, डा॰ अशोक द्विवेदी, डा॰ शत्रुघ्न पांडेय, कन्हैया पांडे, हीरालाल हीरा, नवचंद तिवारी, डा॰ अमरनाथ शर्मा, विजय मिश्र वगैरह कवि लोग आपन रचना सुनावल.\nपहिला आ दूसरा क्लास के पढ़ाई अपना भाषा में\nबिहार के सरकारी स्कूलन में पहिला आ दूसरा क्लास के विद्यार्थियन के ओकरा अपना भाषा में पढ़ावल जाई. एह ला भोजपुरी, मैथिली, मगही, अंगिका, वज्जिका, आ उर्दू के चुनल गइल बा. एह भासन में नया किताबन के प्रकाशन एकतीस मार्च से पहिले कर लिहल जाई.


टटका खबर, बियफे 27 अगस्त 2020 के – टटका खबर\nAug 28, 2020 कांग्रेस, गोरखपुर, चंपारण, जीतन राम माँझी, जौनपुर, तजिया, दरियापुर, भाजपा, मशरक, रवि किशन, वाराणसी, सारण\nतजिया निकाले के इजाजत देबे से मना कर दिहलसि सुप्रीम कोर्ट. यूपी के शिया नेता सैयद कल्बे जव्वाद अदालत से गोहार लगवले रहलें कि मोहर्रम पर तजिया जुलूस निकाले के इजाजत दीहल जाव जइसे कि पुरी रथयात्रा के दीहल गइल रहुवे. अदालत कहलसि कि पुरी रथ यात्रा से तजिया के तुलना ना कइल जा सके. अगर तजिया निकाले दीहल गइल त पूरा देश में अराजकता पसर सकेला आ जनमानस में एगो मजहब का खिलाफ आक्रोश बढ़ावे के मौका मिल सकेला.\nकांग्रेस के पंजा आपने अंगुरी ममोड़ल शुरु कर दिहलसि. सोनिया गाँधी के चिट्ठी लिख के कांग्रेस में लोकतंत्र के मांग करे वाला 23 जने का खिलाफ कनफुसकी आ तरह तरह के कार्रवाई शुरु हो गइल बा. संसद के आगामी सत्र में मुद्दा तय करे खातिर बनल समिति में शशि थरुर आ मनीष तिवारी के औकात देखावत सोनिया परिवार के चारणन के शामिल कइल गइल बा. तबहियों गुलाम नबी अपना बाति पर कायम बाड़ें कि कार्यसमिति के सदस्य के चुनाव करावल जाव.\nगोरखपुर शहर विधायक डॉ राधा मोहन अग्रवाल के नोटिस जारी क के भाजपा जानल चाहत बिया कि सरकार का खिलाफ बयानबाजी कइला का चलते उनुका खिलाफ कार्रवाई काहे ना कइल जाव. ओने भाजपा सांसद रविकिशन के कहना बा कि अगर विधायक के भाजपा के रीति नीति मजूर नइखे त बाहर निकल जासु.\nमहागठबंधन में रहल हिन्दुस्तानी आवाम मोर्चा के अध्यक्ष जीतन राम माँझी बियफे का दिने मुख्यमंत्री नीतीश कुमार से भेंट करे गइलन जवना का बाद से अंदाज लगावल जात बा कि उनुकर गोल राजग में शामिल हो सकेला.\nसारण जिला के मशरक इलाका के हनुमानगंज गाँव के मैदाने गइल एगो आदमी के साँप काट लिहलसि. घर के लोग उनुका के मशरक स्वास्थ्य केन्द्र पर ले गइलें जहाँ डॉक्टर उनुका के मरल बता दिहलें.\nवाराणसी से कांग्रेसी सांसद रहल राजेश मिश्रा बियफे का दिने जौनपुर के बदलापुर इलाका में भइल सड़क हादसा में घवाहिल हो गइल बाड़न.\nजौनपुर के बक्सा इलाका के सुभाक पुरवा गाँव के एगो नवही पता ना कवना कारण से फाँसी लगा के जान दे दिहलसि.\nपश्चिम चंपारण जीला के भीतहा इलाका के मछहा गाँव के एगो नवही के बुध का साँझे जहर खिया के जान ले लीहल गइल बा. बेहोश पड़ल मिलल ओह नवही के परिवार के लोग कुशीनगर जाला अस्पताल ले गइल जहाँ इलाज का दौरान ऊ जहर खियावे के बाति बतवलसि. बाद में ओकर मौत हो गइल.\nसारण जिला के दरियापुर इलाका में लालू टोला गाँव का लगे मोटर साइकिल से जात दू गो नवहियन के मौत ठावे पर हो गइल जब एगो तेज रफ्तार ट्रक ओकनी के धक्का मारत भाग गइल,


Tag Archives: भउजी हो\nPosted on फ़रवरी 14, 2011 by Anjoria\nशेम टू यू बबुआ.\nअरे भउजी तू सेम का बदला शेम काहे कहताड़ू ?\nकाहे ना कहीं ? याद बा पिछला बेर कब आइल रहीं. वसन्त पंचमीओ का दिने भउजी याद ना अइली बाकिर वैलेंटाइन दिने आ गइली.\nजमाना बदलत बा भउजी. बाप के नाम साग पात बेटा के परोरा. सुनले नइखू ?\nसुनले बानी. बाकिर रउरो पर एकर असर पड़ जाई से ना सोचले रहीं. लागऽता कनियवा का फेर में रउरा अंगरेज होखल जात बानी.\nना भउजी, कनियवा के एह सब से कवनो मतलबे ना रहेला. ऊ त अपने दुनिया में मगन रहेली आ हमरो के अझूरवले राखेली. आजु मौका मिलल ह त चलि अइनी ह.\nओकरो के ले के आइल रहतीं. बेचारी हमेशा घर में घेराइल रहेले. रउरा अपना से कतना फुरसत मिलेला हमहू जानीले. चलीं अब आइल बानी त बइठल जाव. ढेर दिन हो गइल बतिववले.\nअब चुहानिये में ना नू बात होई ? चलऽ चलल जाव बइठका में.\nए बबुआ हमनी मेहरारुवन के किस्मते में ठोंकाइल बा चूल्हा चउका. सब पढ़ल लिखल बेकार हो जाले रउरा सब मरदन का फेर में. मेहरारू कुछ दोसर करे लागे त रउरा लोग के मरदानगी के ठेस नू पहुँचेला.\nबस करऽ भउजी. बात मत बढ़ावऽ. चलऽ कुछ दोसर बतियावल जाव.\nलस्टम पस्टम, स्तम्भ में प्रकाशित किया गया | Tagged भउजी हो\t| Leaveareply


नगर निकाय चुनाव – टटका खबर\nपिछला २४ तारीख के भइल पहिला दौर का बाद निकाय चुनाव के दुसरका दौर आज चले वाला बा. पिछला दौर में बलिया,बनारस समेत कई जिलन में मतदान करावल गइल रहे. आजु आगरा, इलाहाबाद, कानपुर, गोरखपुर, बरेली में मतदान करावल जाई. सगरी दौर का बाद मतगणना सात जुलाई के करावल जाई. बलिया का चुनाव में सपा,


Story of world tour with the help of Satua and Thekua in bhojpuri - Bhojpuri: सतुआ आ ठेकुआ के सहारे विश्व भ्रमण कइला के कथा – News18 हिंदी\nStory of world tour: ई कुछुए साल पहिले के घटना ह. कोलकाता में तीन गो भोजपुरिया रहे लोग. तीनों जाना के इच्छा भइल कि अपना मेहरारू का संगे विश्व भ्रमण कइल जाउ. एक आदमी अध्यापक पद से रिटायर भइल रहे त बाकी दू आदमी सरकारी कंपनी से रिटायर भइल रहे. तीनो आदमी के लइकन के पढ़ावल, शादी- बियाह वगैरह के पारिवारिक जिम्मेदारी खतम हो गइल रहे.\nLast Updated : October 26, 2021, 17:33 IST\nपिनसिन से घर के खरचा चलते रहे. रिटायरमेंट का घरी जौन रुपया मिलल रहे ऊ जीवन बितावे खातिर पर्याप्त रहे. विश्व भ्रमण करावे वाली एगो कंपनी से तीनों जाना संपर्क कइल लोग. पता चलल कि दस गो देश के भ्रमण पर एक आदमी के तीन लाख रुपया लागी. एमें खाना- पीना नइखे. खाली घुमावे के प्रबंध बा, खाए आ नाश्ता करे खातिर आपन खरचा करे के परी. हं, चाय- बिसकुट मिल जाई. त एह भ्रमण में फ्रांस भी रहे. इंटरनेट बतवलस कि फ्रांस में दूगो केला के दाम 0.49 यूरो बा. ऊहो वजन कके. जदि केरा 0.25 किलो बा (250 ग्राम) त बड़े- बड़े केला दू गो आई.\nअब 0.49 यूरो के रुपया में कनवर्ट कइल जाई त 42 से 43 रुपया के बीच होई. त जब दूगो केरा के दाम 42 रुपया बा, त भोजन के दाम त आसमान छुअत होई. फ्रांस के लोगन खातिर त ई भाव सस्ता बा, बाकिर भारतीय लोगन खातिर सोचे के बिषय बा. त जेतना घूमे में खरचा होई ओकरा से बेसी त खाए में खरचा हो जाई. तीनों भोजपुरिया लोगन के पत्नी भी साथे गइल लोग. त सहिए कहाला कि समझदार मेहरारु लक्ष्मी होली सन. तीनों मित्र लोगन के पत्नी तय कइल लोग कि हमनी का जदि भोजपुरिया समाज के परंपरागत भोजन करब जा त भोजन पर कुछु खरचे ना परी. कइसे? मेहरारू समाज कहल कि हमनी का सब आदमी निरोग बानी जा. डायबिटीज वगैरह नइखे. त हमनींका अपना संगे सतुआ, ठेकुआ, अचार आ सूखा फल में खजूर, बादाम आ किसमिस ले चलल जाउ. कुछ मठरी आ सूखा मिठाई भी ले चलल जाउ. दस दिन के टूर बा. मजे से दस दिन के एतना राशन में कटि जाई. कौनो भर पेट खाके सूते के त नइखे. हल्का- फुल्का खाएके बा आ आनंद से घूमे के बा. एगो सीमित समय खातिर कम खइला के आनंद ऊहे जानता जे एकर प्रयोग कइले बा. जइसे- जइसे दिन बीती राशन के वजन भी कम होखत जाई. सब मरदाना लोगन के ई उपाय पसंद परल. त कपड़ा सरियावे का संगे- संगे सूखा भोजन के इंतजाम होखे लागल. तय भइल कि हवाई जहाज पर चढ़े के एक दिन पहिले सतुआ पिसाई आ ओही दिने ठेकुआ बनी ताकि दस दिन ले ऊ खाए लायक रही. ऊहे भइल.\nघूमत- घूमत भोजपुरिया लोगन के ग्रुप फ्रांस के राजधानी पेरिस पहुंचल. पहिलहीं ओह लोगन के मालूम हो चुकल रहे कि पेरिस के सिटी ऑफ लव, सिटी ऑफ लाइट्स आ कैपिटल आफ फैशन कहल जाला. त ओह दिने तीनो पत्नी लोग सलवार सूट पहिरले रहे लोग. सबसे पहिले ओह लोगन के इच्छा रहे कि एफिल टावर देखल जाउ. सही में टूर आपरेटर ओह लोगन के सबसे पहिले एफिल टावर ले गइल. खूब प्रेम से घूमि के आ फोटो खींच, खिंचवा के ऊ लोग बहुते तृप्त भइल लोग. एफिल टावर के कुछ लोग आइफिल टावर भी बोलेला आ लिखेला. ओइजे दिन के दू बजि गइल. खूब कस के भूख लागि गइल. त भोजपुरिया लोग एगो चालाकी कइले रहे. एगो कागज के ठोंगा में सब केहू दू- दूगो ठेकुआ लेके चलल रहे. बस एफिल टावर घूमत आ गते से पाकेट से ठेकुआ तूरि के चबात ओह लोगन के आनंदमय भ्रमण भइल.\nएहीतरे पांच दिन बीत गइल. ओमें से दू गो पुरुष के लागल कि ई सूखा भोजन त संतुष्टि नइखे दे पावत. एकरा अलावा रोज- रोज कबो सतुआ त कबो ठेकुआ आ मिठाई- नमकीन. मन उबिया गइल बा. त मेहरारू समाज समुझावल कि आधा भ्रमण काल त बीति गइल. अधे नू बांचल बा. ईहो कटि जाई. धैर्य राखीं सभे. हमनियो का आदमिए नू हंईं जा, त हमनी के मन त रोज- रोज सतुआ, चिउरा आ ठेकुआ खइला से नइखे उबियाइल. संतोष करीं सभे. त तय भइल कि सतुआ एक दिन नून डालिके त एक दिन गुर का संगे खाइल जाउ. एसे सवाद बदली आ खाना में वेराइटी के आनंद भी मिली. ऊहे भइल. मये भोजपुरिया लोग एफिल टावर के तीनों मंजिल चढ़िके थक चुकल रहे लोग. त अउरी कुछ जगह घूमिके रात खान बेहोश नियर सूतल लोग.\nअगिला दिने फेर पुरुष समाज के सतुआ, ठेकुआ आ चिउड़ा से मन उबिया गइल. त एगो उपाय खोजाइल. देखल लोग कि 500 ग्राम के ब्रेड (पाव रोटी) के दाम 1.92 यूरो बा माने रुपया में 168 रुपया. त छवो आदमी कहल लोग कि दू परानी के 336 रुपया परी. कौनो बात ना, जब एतना खरच भइल त एक दिन ब्रेड के आनंद लिया सकेला. ओह दिन एक बेरा ब्रेड आ नमकीन, अचार वगैरह खाके खूब तृप्त भइल लोग. बाकिर खइला का बाद लागल कि ब्रेड एकाध दिन त खाइल जा सकेला, रोज- रोज ना. काहें से कि अगिला दिन ब्रेड खाके कब्ज नियर हो गइल. आधा किलो के ब्रेड के लोथ एक आदमी खाइयो ना पावल. ब्रेड स्लाइस नियर काटल ना रहे. ओकरा के नोचि के खाए के रहे. आधा किलो ना खा गइल त डस्टबिन में फेंके के परल. अगिला दिने चिउड़ा के एगो नया व्यंजन के अविष्कार भइल. खाए के 20 मिनट पहिले चिउड़ा के पानी में भिंगा दिहल जाउ. बीस मिनट में चिउड़ा फूलि के खाए लाएक हो जाउ. फेर ओकरा में जेकरा अंचार मिलावे के बा ऊ अंचार मिलावे आ जेकरा गुर मिलावे के बा ऊ गुर मिलावे. ढेर आदमी भींजल चिउरा का संगे अंचार आ नमकीने पसंद करे. एहीतरे देखत- देखत दस दिन बीति गइल. घूम फिर के जब भोजपुरिया भाई लोग अपना देश भारत आइल लोग तो लागल कि भात- दाल, तरकारी आ रोटी संसार के सबसे स्वादिष्ट भोजन ह. ऊहे भात- दाल जौन जीवन भर खइले रहे लोग, ओमें नया सवाद आवे लागल. बाकिर सचहूं एह छवो लोगन के ऊपर खाए के मद में नाम मात्र के खर्च भइल. त हमनी के पुरनिया एही से सतुआ, चिउड़ा, ठेकुआ आ नमकीन के परंपरा ना रखले रहल ह लोग. ओकरा में बहुते गहिर दूर दृष्टि बा.\n(विनय बिराही सिंह वरिष्ठ पत्रकार हैं, आलेख में लिखे विचार उनके निजी हैं.)


बिट्कोइन के हो त?? बिट्कोइन कमाउन चाहानुहुन्छ ?? - "Nischal" Prem\nPrem Kumar Shrestha 11:19 AM 0


"राखेला शान भोजपुरिया जवान" के मुहूर्त भइल – Anjoria\n"राखेला शान भोजपुरिया जवान" के मुहूर्त भइल\nMarch 26, 2012 Editor मनोरंजन 0\nभोजपुरी फिल्म निर्माण में तेजी से उभरल कंपनी मिथिला टाकिज के पँचवी भोजपुरी फिल्म “राखेला शान भोजपुरिया जवान” के संगीतमय मुहूर्त पिछला दिने शान से करावल गइल. एह मौका पर प्रसिद्ध लोकगायक आ भोजपुरी सुपर स्टार पवन सिंह अपने संगीत से सजल गीत अपने गा के फिल्म के शुरूआत कइलन.\n“राखेला शान भोजपुरिया जवान” के खासियत बा कि एह फिल्म से पवन सिंह संगीत निर्देशन कइल शुरू कइले बाड़न. फिल्म के शूटिंग मई माह में शुरू होखी.\nमनोज तिवारी आ रिंकू घोष के जादू फेरू चलल\nविनय आनंद के जनमदिन मनावल गइल


जलवायु परिवर्तन: वर्तमान अउरी भविष्य (भोजपुरी) - Decoding Dream India\nजलवायु परिवर्तन: वर्तमान अउरी भविष्य (भोजपुरी)\nMarch 2, 2021 January 17, 2016 by Gaurav Singh\nसर्दी, गर्मी, बरसात हमनी के सीधे तौर प प्रभावित त करबे करेला लेकिन हमनी के इ ना जान पवेनीजा कि एकरा पीछे बहूत बड वैज्ञानिक कारण भी बा| पूरा दुनिया एह बात के लेके फिक्रमंद त बडले बा| अउरी अंतराष्ट्रीय स्तर प पिछिला तीन चार दशक से गंभीर रूप से मंथन चल रहल बा कि जलवायु में आवत अनियमितता के कईसे कम कईल जा सकत बा| दुनिया भर के लगभग 200 देश मिलकरके एगो ‘कांफ्रेंस ऑफ़ पार्टी’ बनईले बा जवना के एकईस्वा बैठक लगले पेरिस में भईल ह| ओह लोग के मुख्य उद्देश्य बा कि धरती में बढ़त कार्बनडाइऑक्साइड के कईसे कम जाव जवना से धरती के तापमान के नियंत्रित कईल जा सके|\nलेकिन जवना हिसाब के विकास के अँधा दौड़ शुरू भईल बा ओह हिसाब से अंदाजा लगावल बड़ा मुश्किल बा कि आवे वाला समय में जलवायु के का शकल सूरत होई| कबो कबो एह बात के भय भी रहेला कि आवे वाला समय में कहीं अइसन मत हो जाव कि वैज्ञानिक के देवल प्रलय वाला चेतावनी सही मत हो जाव| सबसे बड दिक्कत विकासशील देशन के लेके बा कि विकास अउरी पर्यावरण के बीच कईसे लाइन खिचल जाव जवना से सतत पोषणीय विकास होत रहो|\nअंतराष्ट्रीय स्तर प कब का भईल ?\nसबसे पहिला जलवायु सम्मलेन 1979 में भईल रहे| ओकरा बाद 1992 में जलवायु सम्मेलन प संयुक्त राष्ट्र संधि भईल रहे| 1995 में पहिला बार कांफ्रेंस ऑफ़ पार्टी के गठन भईल, जवना में 1992 के संधि प हस्ताक्षर करे वाला देश शामिल भईलिसन| ओकरा दू साल बाद 1997 में ‘क्योटो प्रोटोकोल’ प हस्ताक्षर कईल गईल जवना में धनी देश कार्बन उत्सर्जन में कटौती के लक्ष्य रखलस| ओकरा बाद 2007 में इंडोनेशिया के ‘बाली’ में बाली रोड मैप प सहमती जतावल गईल आ ग्लोबल वार्मिंग से निपटे खातिर नया समझौता लावे के बात कईल गईल|\nओकरा दू साल बाद कोपेनहेगन बैठक में अमेरिकी राष्ट्रपति बराक ओबामा लगभग 100 अरब डॉलर के एगो ‘ग्रीन फण्ड’ बनावे के एलान कईले| हालाँकि उ खुद अपना संसद में एकरा के पास करावे में असफल हो गईले| कुछ अउरी देश भी आपन असहमती जतावल जवना कारण उ प्लान असफल ही रहल| 2012 में क्योटो प्रोटोकॉल के अवधि ख़त्म हो गईल मतलब इ कि पहिला चरण ख़त्म हो गईल| हाल में पेरिस में जलवायु के बदलत रूख खातिर एगो सम्मलेन ‘सीओपी’ के आयोजन कईल गईल ह|\nदिसम्बर के पहिला सप्ताह में आयोजित होखे वाला एह सम्मलेन में जलवायु परिवर्तन प बात कईल गईल जवना में 196 पार्टीज के नेतागण शामिल रहन जा| अग्रीमेंट के सफल तबे मानल जाई जब कम से कम 55 देश के एह प सहमती मिल जाई| एकर अग्रीमेंट प हस्ताक्षर के समय अवधि 2016-2017 तक न्यूयॉर्क में करे के जरूरत बा| एह अग्रीमेंट के मुताबिक एगो अईसन गोल सेट करे के बा जवना से ग्लोबल वार्मिंग के2डिग्री से कम लावे के कोशिश बा| ओह सम्मलेन के एगो अउरी गोल इ बा कि ओकर तापमान कम कर के 1.5 डिग्री सल्सिअस तक पहुचावल जा सके|\nकुछ वैज्ञानिक लोग के अनुमान बा कि तापमान वाला उद्देश्य लगभग 2030 अउरी 2050 के बीच मुक्कमल हो सकेला| एह सम्मलेन में वायदा कईल गईल बा कि 1990 के अपेक्षाकृत 2030 आवत आवत लगभग 40% एमिशन में कटौती कईल जाई| ‘EU Edgar database’ के मुताबिक सबसे ज्यादा बदलाव आइल बा 1990 से 2012 के बीच त चीन में आइल बा3यूनिट से लगभग 10 यूनिट तक पहुच गईल बा| अमेरिका अउरी यूरोपियन यूनियन के देश में कवनो ख़ास अंतर नइखे आइल पहिलहू लगभग5यूनिट करत रहे अउरी आजो करत बा| भारत के अगर देखल जाव त एहिजो काफी अंतर आइल बा नब्बे से दू हजार बारह के बीच| CO2 एमिशन रूस अउरी उक्रेन जईसन देश में घटल भी बा|\nअर्थव्यवस्था के राजनीती अउरी कूटनीति\nविकास अउरी पर्यावरण के बीच में इनवर्स के सम्बन्ध बा| अगर अन्धाधुन विकास के कल्पना होई त पर्यावरण के क्षति निश्चित बा| विकास के अँधा दउड़ अउरी पर्यावरण के बीच कहवां रेखा खिचल जाव एह में सब देश अझुराइल बा| सबसे बढ़िया ताजा उदहारण बा चेन्नई में आईल बाढ़| जवना घरी बाढ़ आइल ओह घरी हमहू ओहिजे रही| हर जगह एह बात के चर्चा रहे कि के कतना रोपया के मदद दे रहल बा आ कवन संगठन सक्रीय बा आ कवन ना इहा तक कि हेलीकोप्टर से विडियो बना के लोग टीवी प देखावत रहे कि देखs लोग कईसे डूबेला|\nइ सब देखावल त जरूरी चीज बडले बा एगो अउर चीज के बारे में मीडिया टीम के ध्यान देल चाहत रहे कि इ काहे भईल ? खाली ज्यादा बारिश ही एकर कारण बा ? हम एगो प्रोफेसर ‘उमा महेंद्रन जी’ से पूछनी कि सर एकर का कारण हो सकेला? उहाँ से हमार बढ़िया संबंध रहेला| हमेशा साथ में उठना बईठना रहेला| उहाँ के कहनी गौरव केबिन में शाम के आवs ओहिजे कॉफ़ी के साथे चर्चा कईल जाई| हम गईनी त उहाँ के 90 के दशक में मैप देखावे लगनी कि देखs दस साल पाहिले चेन्नई का रहे आ अब का बा?\nएगो गाना बा नु हिंदी में ‘सावन आने का कुछ तो मतलब होगा’ ओसही कुआँ, तलाब आ झील के भी कुछ मतलब होखेला खाली अर्थव्यवस्था के राजनीती में फस करके लोग सब तलाब भर भर के बिल्डिंग खड़ा कर देले बा| इ एकदम सरासर गलत बात बा चेन्नई में पहिला हाली अतना बुनी परल बा| नब्बे के दशक में लगभग अतने सेंटीमीटर बुनी आइल रहे आ पहिलहू आवत रहे| मौसम गड्बडईला से ओकरा बाद ओतना बुनी ना परल आ अब परल त उ पानी कहाँ जाव? हम अपना आस पास के एगो साधारण उदाहरन देनी ह|\nअसही राष्ट्रिय आ अंतराष्ट्रीय स्तर प देश के सोझा अर्थव्यवस्था के राजनीती आ कूटनीति आ जाला जवना से लोग हर बार सम्मेलन में वादा कईला के बादो समझौता करत आइल बा आ करेला| चलीं एगो अउरी उदहारण के दने बढल जाव जवना के सेंट्रल आईडिया उहे बा बस रूप अलग बा| रिलायंस एकर बरियार उदाहरन बा| इ शायद कोई से नईखे छुपल कि अंबानी घराना के बढ़िया संबंध गुजरात के पूर्व मुख्यमंत्री मोदी जी से रहल बा| एगो अउरी बात भी सत्य बा कि ओकरा पाहिले कांग्रेस से भी बढ़िया ओही प्रकार के सम्बन्ध रहल बा| इहाँ तक कि एकबेरी रेडियो टेप में बहूत पाहिले अंबानी जी कहले रही कि ‘कांग्रेस तो अपनी दुकान है’|\nइहो एगो सत्य बात बा कि रिलायंस के उत्थान भी कांग्रेस के ही कारण भईल बा| सरकार के कूटनीति भी बराबर के भागीदारी रहेला एह में| गुजरात में मोदी जी जवना हिसाब से पूंजीपति लोग खातिर जबरन जमीन अधुग्रहण कईले आ पर्यावरण से सम्बंधित मुद्दा के दरकिनार कईले ओह से आर्थिक राजनीती के आसानी से अंदाजा लगावल जा सकत बा| गुजरात के कच्छ जिला में पूंजीपति अडानी जी आपन निजी बंदरगाह ‘मुद्रा’ के आसपास जतना पर्यावरण के विनाश कईले ओकरा खातिर उनका प जुर्माना भी लगावल जा चुकल बा| एह प्रकार के दर्जनों केस ओह लोग लेखा आदमिन प चल रहल बा| ओकर जवाबदेही के कवन जिम्मेदारी बा उहे लोग जानत होई|\nइ बात शायद बतावे के जरूरत नइखे कि मोदी जी के शासनकाल में आदानी जी के ख़ूब चानी कटल बा| जब हम गूगल करत रही त एगो बड़ा ही बढ़िया फैक्ट मिलल| सन 2000 में आदानी जी के कुल कमाई 3300 करोड़ रुपया रहे उहे 2014 चहुपते चहुपते लगभग पचास हजार करोड़ हो गईल| हतना बढ़िया उछाल बिना पर्यावरण के समझौता से होखल होखे हम मानिए नईखी सकत| इ उहे मोदी जी हई जे एकदम हडाह भाषण लगले पेरिस के सम्मलेन में देनी ह| एह से अंदाजा लगावल जा सकेला कि नेताजी लोग के सम्मलेन के कथनी अउरी करनी में कतना अंतर बा| अइसना में लोग के उ सवाल बिल्कुल गलत नइखे कि तमाम राजनितिक पार्टी के खर्चा कहाँ से आवत बा?\nजलवायु प जवाबदेही जरूरी\nसबसे बड दिक्कत इ बा कि सम्मलेन त होला लेकिन ओकर मूल्यांकन समय समय प ना होला| एह से जलवायु जईसन मुद्दा प जवाबदेही के प्रधानता देल बेहद जरूरी बा| एहिजा एगो बात निकलके इहो आवेला कि देशन के बीच कार्बन एमिशन के लेके बातचीत साफ़ ना हो पावेला जवना से जवाबदेही प्रभावित होला| जवन देश आज पिछुआइल बा अर्थव्यवस्था के विकास के दौड़ में, उ तर्क देवेला कि विकसित भईल लोग एही रास्ते विकसित भईल बा त ओह लोग प रोक काहे लागत बा| सुझाव के रूप में देवेला कि एगो संतुलन बनावल जाव विकसित अउरी विकासशील देश के बीचे जवना से विकासशील देश भी ओह लोग के बराबरी कर सके|\nकहे के मतलब इ कि कुछो होखे बिना पर्यावरण के समझौता के लोग के सबुर नइखे| हमरा समझ से होखे के इ चाहत रहल ह कि विकसित देश पर्यावरण से समझौता के जगहा प आपन तकनीक के आदान प्रदान करीत जवना से विकासशील देश आपन विकास बढ़िया कर सकित आ पर्यावरण के नुकसान भी ना पहुचित| दूसरा बात इ कि हमनी के पूरा तरह से सौर्य उर्जा प निर्भर ना रह सकिला जा| लेकिन ओकरा के सिस्टेमेटिक तरीका से उपयोग करके कार्बन एमिशन प्रक्रिया के कम जरूर कर सकि लाजा|\nउदाहरन के रूप में लेब बिहार के धरनाई गाँव के केस स्टडी जहवां एगो गाँव के मॉडल के रूप में बनावे के कोशिश कईल रहे| ग्रीन पीस नाम के संस्था के अनुकूल अउरी प्रतिकूल दुनो प्रकार के हस्तक्षेप के परिणाम स्वरुप ओह गाँव में बिजली खातिर सोलर पैनल के व्यवस्था कईल गईल| एह केस स्टडी में देखी कवना कवना प्रकार के चुनौती आवेला जब कार्बन उत्सर्जन के बाय बाय करे के कोशिश कईल जाला| सबसे पहिला दिक्कत इ आइल कि जवन गैर सरकारी संस्था लगवावे के कोशिश कईले रहे ओकरा अंदर भ्रष्टाचार के प्रतिबिम्ब रहे| दूसरा बात इ हो गईल कि गाँव में एह प्रकार के अन्धविश्वास फैला देहल गईल कि सरकार बुरबक बनावत बिया सोलर के कनेक्शन देके जबकि हर शहर में चकाचक लाइट रहेला|\nउहे धरनाई गाँव ह जहाँ ओह घटना के पाहिले किरासन के दिया जलत रहे लेकिन जब सौर उर्जा आइल त राजनीती लउके लागल| सालोभर दिन बरोबर थोड़ी न होखेला आ मौसम एकसमान थोड़ी न रहेला| जईसे बरसात के मौसम आइल त इलेक्ट्रिसिटी में तनी मनी कमी आइल लोग के अन्धविश्वास सच लेखा लागेलागल| एकदिन ‘लाल सलाम’ के मित्र लोग आके सब उखाड़ उखाड़ के फेक दिहल लोग आ लाल सलाम के नारा लगावत चल गईल| एह से जलवायु जईसन मुद्दा प राजनितिक, सामाजिक अउरी इकोनोमिकल जवाबदेही जरूरी बा| रिव्यु कतना समय प होता आ ओह प का निर्णय लेल जाता इहो काफी अहम बिंदु बा|\nअंत में निष्कर्ष के रूप में इहे कहल चाहब कि जलवायु जईसन मुद्दा के इग्नोर ना करे के चाही, एगो जिम्मेवारी के रूप में लेवे के चाही| जनता के भागीदारी के अहम भूमिका बा सारा समाज के एह मुद्दा के प्रति सजग होखे के चाही| इ अइसन मुद्दा ह जवना के सह प ना त राजनीती हो सकेला आ ना झूठा चुनावी वादा| एकरा पीछे कारन इ बा कि इ मुद्दा कवनो जात आ धर्म से सम्बंधित नइखे| जतना ईट प ईट लोग बाबरी मस्जिद आ राम मंदिर के मुद्दा प बजावत बा ओकर 50% उर्जा पर्यावरण प दे दिही त आवे वाला पीढ़ी हमनी के सुखमय हो जाई| एह से इ खाली सरकार आ सम्मलेन के काम ना ह बल्कि देश में सब लोग के मिलके एह में भाग लेवे के चाही तबे जाके सम्मलेन के उद्देश्य पूरा होई| देश के राजनितिक परिवार के लोग के भी तनी ध्यान देवे के चाही कि पईसा के साथे साथे पर्यावरण के ना खाए के चाही|\nनोट:- हमार इ लेख आखर पत्रिका के जानवरों 2016 के अंक के अंक में छप चुकल बा|\nजलवायु परिवर्तन चिंता के गंभीर विषय (भोजपुरी)


खरगोश के चतुराई से बाचल जान\nएगो जंगल में हाथी के एगो झुंड रहत रहे। ओह झुंड में जवन सभले बूढ़ हाथी रहे, सभ हाथी ओकरा के आपन सरदार मानत रहसन। जब बुढ़वा ए झुंड के सरदार रहे त ओकर एगो अलगा से नाम भी होखे के चाहत रहे। एही से सभ के धन में राखत ओकर नाम ‘गजु पहलवान' धराईल रहे।\n'गजु पहलवान' अपना झुंड के सभ हाथी से बाड़ा प्रेम करत रहे। सभकर सुख-दुख के बाड़ा ख्याल रखत रहे। उ हरमेसा इहे चाहत रहे कि, ओकरा झुंड के कवनों हाथी के कवनो दिक्कत भा कष्ट जन होखे। जब गजु पहलावन सभकर अतना ख्याल राखत रहे, त सभ हाथी अपना सरदार के बाड़ा इज्जत करत रहसन।\nएक साल बुनी (वर्षा) ना परे से जंगल के सभ पेड़-पौधा सुखा गईल। नदी-नाला सभे सुख गईल। एह चलते जंगल में अकाल पड़ गईल। ना त खाए के कुछु बाचल रहे अवरू ना पिए के। कतहूँ पानी ताक ना रह गईल रहे। जंगल में हाहाकार मच गईल। जंगल के सभ जानवर, पशु-पक्षी जंगल छोड़ के दोसरा जगह चल गईले।\nजंगल में के बाचल...... त जंगल में खाली बाच गईले गजु पहलवान अवरू उनकर झुंड के हाथी। अब भूखे-पियासे हाथी लोग के हालत खराब होखे लागल। हाथी के झुंड में से एक-आध गो हाथी मर गईले। इ सभ देख-जान के गजु पहलवान के बहुत चिंता होखे लागल।\nउ सोचे लागल कि अईसन का करी, जवना से हमरा झुंड के हाथी सभ के जान बांच जाए। बहुत सोचला समझला के बाद एक दिन 'गजु पहलवान' सभ हाथी के बोला के कहलस - 'देख लोग अब एह जंगल में त खाए-पिए के कुछु बाचल नईखे एह से हम चाहतानी कि तू लोग चारों ओर जा अवरू देख लोग की कतही पिए के पानी बा की ना’।\nअपना सरदार के बात सुन सभ हाथी चारों देने पानी के तलाश में निकल गईले। बहुते खोजला के बाद कतही दूर एगो हाथी के पानी लउकल। उ हाथी तुरंत दउर के गजु पहलवान के ए बात के जानकारी दिहलस।\nहाथी कहलस कि, एक जगह पानी के बड़का झील बाटे अवरू ओह जंगल में पेड़-पौधा बाटे, उ सभ पेड़ फल से लदाईल बा।\nहाथी के बात सुन गजु पहलवान के बहुत खुश भईल। उ कहलस कि, अब हमनी के बिना देरी कईले ओह जंगल के देने चले के चाही।\nगजु आपन झुंड के संगे ओ जंगल में चल दिहले। ओह जंगल में पानी अवरू फल-फूल पाके हाथी सभ के मन खुशी से झूम उठल। हाथी सभ के त खाये-पिये के आराम भ गईल बाकि खरगोश सभ प त आफत आ गईल। काहे से कि, ओह जंगल में खरोश के एगो बस्ती रहे। ओह बस्ती में बहुते खरगोश रहत रहसन।\nभाई हाथी त बहुते बड़का जानवर होखेला, ओकरा आगा त खरगोश चींटी के बराबर बा। अब हाथी ओह जंगल में चलिहसन त ओकनी गोड़ से दबा के खरगोश के त जाने नु जाई। ऐह तरे कुछ खरगोश के जान तक चल गईल।\nखरगोश सभ में ए बात के चलते बहुत बड़ चिंता के विषय बन गईल। उ सोचे लगलसन कि ऐह तरे एक-एक क के त सभकर जान चल जाई। एह से जान बचावे खाती कुछ-ना कुछ त करही के पड़ी।\nहाथी से जान कईसे बचावल जाय ऐह खाती खरगोश’वन के एगो सभा भईल। ओह सभा में जवन सभले बड़ खरगोश रहे उ कहलस कि, केकरा में अतना हिम्मत बा कि उ हाथीयन के अत्याचार के बंद करवा सके........?\nअतना बात सुनते एगो खरगोश उठ के आगा आईल आ कहलस कि, हम जाईब गजु पहलवान के भीरी खरगोश देने से दूत बन के अवरू आपन समस्या उनुका के सुनाईब।\nओह खरगोश के बात सुन सभ खरगोश ओकरा बात से सहमत भईले अवरू गजु पहलवान के भीरी भेज देले। खरगोश, हाथी के झुंड में चल त गईल बाकि सोचे लागल कि, अब गजु पहलवान के भीरी कईसे पहुंची? अगर गजु पहलवान के भीरी जातानी, त बीचे में कहीं हमार काम तमाम मत हो जाए।\nसही भी रहे, काहे से कि गजु के भीरी पहुंचे खाती ओकरा सभ हाथी के गोड़ के नीचे से जाये के पड़ी। इहे सोच खरगोश एगो बहुते बड़हन पहाड़ प चढ़ गईल।\nपहाड़ प खाड़ा होके ज़ोर से चिलाए लागल..... 'गजु पलवान' हम चंद्रमा के भेजल दूत हई। हम चंद्रमा के एगो सेंदेश लेके आईल बानी।\nचंद्रमा के नाम सुन 'गजु.........खरगोश के बात ध्यान से सुने लागल, उ कहलस कि का कहला ह, तू चंद्रमा के दूत हव......? तू चंद्रमा के संदेश लेके आईल बाड़.......?\nखरगोश कहलस...... ह...ह हम चंद्रमा के दूत हई। उ तहरा खाती एगो संदेश भेजले बाड़े। तू उनकर संदेश के ध्यान से सुन......।\nतू आ तहरा झुंड के सभ हाथी चंद्रमा के झील के पानी गंदा क देले बाड़े। तोहन लोग ना जाने केतना खरगोश के तक के जान ले लेले बाड़। तोहन लोग के शायद इ मालूम नईखे कि चंद्रमा खरगोश के केतना प्यार करेले। ऐह से तोहन लोग से चंद्रमा खिसिया गईल बाड़े। तू लोग अब सावधान हो जा, नाही त चंद्रमा तोहरा के अवरू तहरा झुंड के सभ हाथी के जान से मार दिहे।\nखरगोश के एतना बात सुन सभ हाथी डेरा गईले। उ डेराते-डेरात कहले कि तू हमरा के चंद्रमा के भीरी ले चल। हम उनका से आपन कईल अपराध के क्षमा मांग लेब।\nखरगोश इहे त चाहत रहे। खरगोश कहलस हम तोहरा के चंद्रमा के भीरी ले त चलब बाकि हमार एगो शर्त माने के पड़ी......शर्त के बात सुन 'गजु' कहलस का बा तहार शर्त जल्दी बताव......\nखरगोश कहलस, हमार शर्त कवनों बड़ नईखे...... बस शर्त इहे बा कि चंद्रमा के भीरी तहरा अकेले चले के परी ......।\nगजु के त डर सतावत रहे, अब शर्त ना मनीहे एकर त सवाले नईखे बनत..... उ झट से खरगोश के शर्त मान लिहलस........।\nपुर्णिमा के रात रहे, ए रात में आकाश एकदम साफ होखेला, जवना चलते जमीन तक के सभ कुछ साफ-साफ लउकेला। ओह राती के खरगोश 'गजु' के झील के किनारा ले गईल। झील के देने इशारा करत खरगोश कहलस, 'गजु' ल मिल ल चंद्रमा से।\nपानी में पुर्णिमा के चाँद के परछाई साफ दिखाई देत रहे। 'गजु' सचमुच के चंद्रमा जान के माफी मांगे खाती जईसही आपन लमहर सुढ पानी मे डललस त झील के पानी हिल गईल जवना चलते चंद्रमा के परछाई लउकल बंद भ गईल।\nअब चंद्रमा के ना लउकला से 'गजु' चिहा (अचरज) के बोल उठल "आरे, चंद्रमा काहा चल गईले.......?\nखरगोश कहलस, हम कहत रनिह नु कि चंद्रमा तोहरा प खिसियाइल बाड़े। तू लोग उनकर पानी त गंदा कईए देले बाड़, साथे-साथ केतना खरगोश के भी जान लेले बाड़। हमरा त लागता ऐही से तोहरा से चंद्रमा मिलल नईखन चाहत।\nफिर 'गजु' खरगोश के बात के सांच मान लिहलस। उ डेरा के कहलस, एकर कवनो उपाय बा की ना? हम चंद्रमा के खुश कईल चाहतानी.......?\nखरगोश कहलस...... ह उपाय बाटे नु। तोहरा एगो काम करे के पड़ी। तू काल्ह होत बिहान अपने आ अपना झुंड के संगे ए जंगल से दूर चल जा। तोहरा प चंद्रमा बहुते खुश हो जईहे।\nगजु पहलवान.... होत बिहान ओ जंगल के छोड़, अपना झुंड के संगे दोसरा जगह चल गईल।\nऐही से कहल गईल बा - शरीर बड़ होखला से बुद्धि ना ढेर होखे। देखी ओतना बड़ हाथी जईसन जानवर के खरगोश जईसन छोट जीव अपना बुद्धि से कइसे हरा देलस अवरू जंगल छोड़ के जाए प मजबूर क देलस।\nFirst Update: 01 March, 2014 02:59 PM


झूरी काका... | जोगीरा\nHome भोजपुरी साहित्य भोजपुरी कथा-कहानी झूरी काका…\nगांव में खबर फइलल ‘झूरी काका मू गइलन’ जे सुने ऊ एक बेर ठक हो जाव. जइसे बिच्छी के जहर चढ़ेला ओही तरे ई खबर गांव में फइलत जाव. खबर सुनते झूरी काका के चेहरा नजर का सोझा खाड़ हो जाव. अध पाकल बार संवारल, रंग-कद-काठी नीमन, अधबंहिया बगल में जेब वाली सीयल गंजी, फेटामार के धोती पहिरले, कान्ह प मारकीन के गमछा जवन ओढ़े आ पहिरे दूनो के काम आवे, नंगा पांव एहर-ओहर आइल गइल. कुत्र्ता रहबो करे त चलत का बेरा कान्हि प राखि लेस ताकि हितई-नतई के लोग ई ना कहे कि इनकरा कुत्र्ता नइखे बाकिर ओके साइते कबों पहिरस. हाथ में छोटहन एगो लाठी जवना के ऊ सोटा कहस. ‘सोटा’ के बिना लिहले ऊ कहीं ना जास. अबे काल्हुए त लउकल रहले. साइत सुतला में कवनो बेमारी में मू गइले. दवा-दारू भरसक ऊ खइबे ना करस. मांस-मछरी से परहेज रहे. काका के कहनाम रहे कि जे कवनो गुनाह नइखे कइले ओकर जान हतल काहे जाय. कवनो जानवर बिना खतरा पहुंचवले भा बिना खतरा के अंदेसा के हमला करे बाकिर ई आदमी एतना खतरनाक ह कि बेगुनाहनो के जीये के हक छीन लेला. ई कवन गुनाह कइले रहेली स जे रोज लोग एहनी केमार डालेला. काका के बात के कवनो उत्तर ना रहे. काका आज सबका के छोड़ के आंख मूंद लेलन.\nझूरी काका के मुअला के खबर फइलते सबका लागे कि घर के कवनो बेकति मू गइल बा. लइका जवान-बूढ़ सभे झूरी काका के घरे आ गइलन. गांव के मेहरारू लइकी उनका घरे ठकचि गइली स. काका के लासि भुइंया सुतावल रहे. कुल देहिं तोपल रहे चेहरा लोगन के देखे खातिर खोल दीहल रहे. काका के चेहरा प ना कवनो खुशी रहे ना कवनो गम. उनका मुंह प एगो अइसन भाव रहे जवन बतावे कि ऊ बड़ा शांत मन से चिर निद्रा में सूत गइल बाडऩ. घर के अकसरूआ रहलन. मेहरारू पहिलहीं साथ छोड़ देले रही. कवनो बाल-बच्चा ना रहे. कई बेर लोग जोर डललन कि काका दूसर बियाह कई लेस बाकिर काका तइयार ना भइलन. ऊ कहस हमरा करम में एतने दिन मेहरारू के सुख लिखल रहल ह. अगर अधिका रहित त राधिका काहे मुअल रहती. भगवान के इहे इच्छा रहल ह अब ओकरा उल्टा हम काहें जाई. रहल बात बाल बच्चा के त गांव के लइका-लइकी बाडऩ स बाकिर अंत समय में केहू एक चम्मच पानी देवे ना आइल. काका जलेसर बाबू के उदाहरन देस जिनकरा मुअला प लइका-पतोह ई कहि के ना अइलन स कि दफ्तर से छुट्टïी नइखे मिलत. काम का दिने दूनो पहुंचलन स. दान दच्छिना कुछ दिहलनस आ एक हफ्ता बादे जमीन घर बेच के रूपिया जेबिया के शहर के राह धइलन स. गांव-जवार का कहत बा उनकरा प कवनो असर ना होखे. काका कहस अइसना बंश से त हमरा नीयर निरबंश नीक. जवन बरध हरे ना चलस ऊ उफ्फर परस. जवन बेटा अंतिम समय पानी देवे ना पहुंचल ओह लइका से बेलइका भइल नीक बा.\nकाका कहस आज काल्ह त सुनत बानी कि भाई-बाप के घरे राखल जीव के जंजाल हो गइल बा. देवनंदन भइया भउजी के लेके अपना लइका कीहें दिल्ली गइल बाडऩ. पता चलल ह कि लइकवा भाई-बाबू के बुढ़वन खातिर बनल आश्रम में रखवा देले बा काहें कि ओकरा मेहरारू के देवनंदन भाई के रात के खोंखल नीक ना लागत रहल ह. बुझात बा ऊ ना बूढ़ होखी. इहे ना बबुआ भाई के दूनो लइका त रेकार्ड तोड़ देलेे बाडऩ स. माई-बाप के बांट देले बाडऩ स. पचास बरिस ले दु:ख-सुख में साथ रहल भइया-भउजी एह बुढ़ौती में विछोह के जिनगी जीयत बाड़े. जबकि बुढ़ौती में मेहरारू अन्हरा के लाठी ह. मरद मेहरारू एक दूसरा के जरूरत बन जाले. आखिर अइसन दुनिया बसवला से का फायदा. अकेले ठीक बानी. फूंक दिहनी मड़ई सलाम भाई चूहा. मूअब त गांव के लोग किनारा लगा देई. के आके देखे आवत बा कि के का कइलस. आत्मा जब शरीर के साथ छोड़ देई त कवन मोह कि शरीर के का भइल. काका गंभीर हो गइलन. आज के समाज के ताजा हाल के बयान करत रहलन.\nकाका अपना माई-बाबू के अकेल लइका रहले. एही से हर घरी माई अपना साथे लेले रहे. बाहर बहुत कम जाये दे. एह से उनकरा प माई के एतना प्रभाव परल कि लइका उनकर मेहररूई हाव-भाव देख के ‘मउग’ कहके चिढ़ावस स. काका गरियो मेहररूई देस बात-बात प देगलवा, मुंह झंउसा कहे लागस बाकिर मन के निर्मल रहले. गांव में बियाह के बाद लइकी जब डोली में बइठस स आ रागि ध के रोवे लागस स त काका बोलावल जास ऊ डोली कीहे घंटा भर समझावस आ अंत मेंलइकी के रोवल भुला जाव. काका ओकरा ओठ प भरसक मुसकराहट लिया के विदा करस बाकिर नइहर छूटला के घाव प काका के समझावल कुछ देर मलहम के काम जरूर क दे बाकिर ऊ घाव त अइसन ह जवन बेटी जिनगी भर इयाद करेले.\nगांव में कवनो बेमारी आवे त काली माई कीहें खप्पर चढ़ा के पूजा होखे. काका ओहिजा जा के खेलस आ अभुआस. लोग कहे कि उनकरा कपार प काली माई आवेली. सांचो खेलत-खेलत काका के आंखि लाल हो जा स. ऊ पूरा आवेश में आ जास. भूत प्रेत के कोप से लेके लोगन के भविष्य तक बतावस. उनकर बतावल केतना सांच होखे ई नइखे कहल जा सकत बाकिर विश्वास फलदायक होला एकरा अनुसार उनकरा कहला प सभे विश्वास करे आ ओह में कुछ सांचो हो जाय.\nचाहे लइका के तिलक रहे चाहे लइकी के बियाह खास परोजन का दिने सबेरही काका हाजिर हो जास, का कइसे होता एकर पूरा जानकारी करस बीच-बीच में आपन सुझावो देस. भंडार प काका कब्जा जमा लेस. जलपान के समय का रही, के के कहां लागी खाये के बेरा परोसे में कइसे किफायती कइल जाव कि नुकसान ना होखे. काका के बेवस्था एतना ‘टंच’ रहे कि सब मान जाय. ई कुल काका बिना स्वारथ के करस. अब त अइसन लागे लागल कि उनकरा बिना परोजन अधूरा बा.\nकाका के काम के दायरा बहुत चाकर रहे. मरद-मेहरारू के झगरा से लेके लइकन के प्राइमरी स्कूल में दुपहरिया के भोजन तक उनकर काम के क्षेत्र हो गइल रहे. हीरा बो गोडिऩ लइकन के दुपहरिया में खिचड़ी तइयार करस. मोका देखते चाउर-दाल घरे भेजवा देस. काका के नजर एक दिन पड़ गइल ऊ रंगे हाथ पकड़ लेलन. ले आके प्राइमरी स्कूल के हेडमास्टर के सोझा खड़ा क देहलन. मास्टर साहेब! रउरो जिमेदारी बनत बा कि जाके देखीं कि लइकन खातिर भोजन कइसन बनत बा. असली माल घरे भेज के हीरा बो पानी नीयर खिंचड़ी लइकन के परोस देत बाड़ी त एह से कवन लाभ बा. सरकार के दीहल सहायता के ई सदुपयोग ह कि दुरूपयोग? हेड मास्टर साहेब का काठ मार दिहलस. ऊ हीरा बो के जवाब दे देलन बाकिर काका उनका के रोक देलन. कवनो समस्या के ई ना निदान ह. दूसरकी आयी त ऊ ईमानदार होखी एकर कवन सबूत बा. रउरा एही के राखीं आ एकरा प नजर राखीं. हमहू देखत रहब. ओह दिन के बाद हीरा बो एको दाना ना चोरावे के साहस कइली लइकन के खिचड़ी नीक मिले लागल. हेड मास्टर साहेब सतर्क हो गइलन.\nकाका बिना होली के तेवहार अब सून रही. होलिका जरा के गावत बजावत लोग जब जपाल के दूआरी प पहुंचे त होरी गावत काका के एगो कबीरा हवा में गूंज जाव एकरा बात ‘मनोरा’ गवाये लागे. गीतन में सवाल जवाब के ओहिजा ‘मनोरा’ कहल जाव. ओहर ले केशव बो आ औरतन के सामूहिक सुर के साथे गूंज जाय.कवन फूल फूले गहागह हो, कवन फूल फले भिनुसार मनोरा झूमि रह भइया झूमि रह, झूमि रह सारी रात मनोर काका ओकर जवाब देस आ प्रकृति वर्णन से शुरू भइल ई मनोरा चिकारी में फेेनु नीक लागे वाली गारिन में बदल जाव, जवना में देवर भउजाई के मजाक रहे. होली के खास आइटम में ई मनोरो मानल जाय. आजकाल त एके केहू जनते नइखे. इहे ना काका गांव के रमलीला में ऊ पात्र रहलन जवन जब चाहे तब हनुमानजी से लेके कालनेमि के पाठ क लेव. जवन पात्र कम रहे काका ओकर कमी पूरा करस.\nबाकिर उनकर ‘लदहवा राजा’ के भूमिका देखे खातिर बड़ा भीड़ जमत रहे. सीता स्वयंबर में धनुष तोड़े एगो लदहवा राजा गइल रहे ऊ धनुष के देखते चित्त हो गइल. काका के उहे भूमिका रहे. पेट में कपड़ा के बंडल बांध के लाद बनावल जाव. काका लदहवा राजा के भूमिका में भचकत चलस साथे उनकर मंत्री उल्टा छाता उनका के लगावत चले, दूनो जना के नोक-झोक सुनके दर्शक हंसत-हंसत बेहाल हो जास. मंत्री के भूमिका राम जग नाऊ करस. दू बरिस पहिले राम जग नाऊ मू गइलन. काका ओह दिन बड़ा रोवलन. लदहवा राजा के भूमिका ऊ निभवलन बाकिर ऊ हंसी नागा नाऊ ना लेआ पवलन ना काका ओह तरे खुल के हंसा पवलन. राम जग के गम उनका मन में कहीं बइठल रहे.\nपिछला साल काका गांव में लइकिन खातिर एगो सिलाई केन्द्र आ पुस्तकालय बनववलन. उन्हन के चलावे खातिर आपन पांच बीघा जमीन दे देलन कि एकरा आमदनी से जवन पइसा मिली तवना से ई केन्द्र आ पुस्तकालय चली. दर दयाद उनका प बड़ा कुरबुरइलन कि जमीन झूठे दान क देलन. काका बात समुझ गइलन कहलन हमरा आगे पाछे के बा जवन रही तवन तोहने लोग के न रही कुछ अपनो मन के क लेबे द जा. इहे ना हरदुआर बड़ा बेमार रहलन. काका देखे गइलन त उनकर हालत देख के उनकरा आंखि में लोर भरि आइल. घर में अनाज के दाना ना रहे लइका भूखे बिलबिलात रहलन स. दवाई के करो. काका घर से गेहूं आ चाउर त भेजवइबे कइले जिला अस्पताल में ले जाके हरदुआर के भरती करा दिहले. जवले ऊ नीक ना हो गइले तब ले ओकरा एक-एक बात के खियाल कइले. ई उहे हर दुआर रहे जे झूरी काका के मउग कह के चिढ़ावत रहे- ‘मउगा मउगाई करे मेहरी के माई कहे’\nठीक भइला प काका कहले, लइकाई के ते इयार हउवे तू हमरा के ‘मउग’ कहु चाहे कुछ अउर. हरदुआर काका के गोड़ छान लिहलन आ कहलन मालिक ‘मउग’ ना रउरा ‘मरद’ बानी. ई जिनगी राउर बा. कबो कुछ कहब हाजिर रहब. काका हरदुआर के बात सुन के हंस दिहलन. जो अपना परिवार के पाल पोसु. हमरा कवन जरूरत बा. जहें सांझ तंहे बिहान. गाय रखले बानी सांझ के ओकरा दूध में कबो तनी चाउर चीनी डाल देइला त खीर बन जाले. बाट्टïी-चोखा त हमार भोजन बारह मसिया हो गइल बा. एह में कवन जरूरत बा. गाय के लेहना काट लियाइला. केतना खइबे करी. भूसा बटले बा. कहिके काका आगे बढि़ गइलन. हरदुआर आंख में कृतज्ञता के लोर-लीहले उनका के देखत रहले. काका के मुअल सुन के हरदुआर फफक-फफक के रोअत रहलन. चतुरी काका कहले-झूरिया हमनी के छोड़ के अचके चल दिहलस, तोरा बिना राम लीला आ होली में अब हमनी खातिर कवनो रस ना रही. काका के चेहरा प अखंड शांति विराजत रहे. ऊ चिर निद्रा में सूतल रहले जइसे कहत होखस आगे के काम अब तोहन लोग के हवाले.\n–गिरीजेश राय जी\nअगिला लेखBhojpuri Film Nagina Trailer\nभगवती प्रसाद द्विवेदी जी के लिखल भोजपुरी कहानी जंगल में मंगल\nरामचन्द्र कृश्नन जी के लिखल भोजपुरी कहानी बिआह


बिहार फाउन्डेशन, मुंबई मनवलसि बिहार दिवस – Anjoria\nMar 26, 2012 बिहार दिवस\nबिहार फाउन्डेशन (बिहार सरकार की संस्था) के मुंबई चैप्टर सायन के षणमुखानंद हॉल में बिहार दिवस मनवलसि.\nबिहार फाउन्डेशन मुंबई चैप्टर के चेयर मैन रविशंकर श्रीवास्तव धन्यवाद भाषण आ वाइस चेयरमैन अभय कुमार स्वागत भाषण दिहलें. एह कार्यक्रम में बिहार फाउन्डेशन इमर्जिंग बिहारी सम्मान से अभिनेत्री सोनाक्षी सिन्हा, तबरेज रबड़वाला, मोहन जी प्रसाद, ब्रहमदेव राम पंडित के सम्मानित कइलसि. साथ ही भोजपुरी फिल्म उद्योग में बढ़िया काम करे खातिर जिनका के सम्मानित कइल गइल ओहमें प्रमुख रहलें निर्माता अभय सिन्हा, नायक खेसारी लाल यादव आ प्रचारक प्रशांतनिशांत के निशांत. महाराष्ट्र विधान सभा के सदस्य अशोक भाऊ जाधव आ विवेकानंद पाटिल अउर सायन अस्पताल के सहायक डीन राजेश गुप्ता के ‘बिहार-मित्र’ पुरस्कार से सम्मानित कइल गइल. एह अवसर पर उपाध्यक्ष अख्तर राशिद, टी. वी. सिन्हा, सचिव अहसान हुसैन, प्रवक्ता रागिनी गौतम, मनोज सिंह राजपूत, संयोजक रणवीर, कोषाध्यक्ष निंरज का साथे प्रसिद्ध व्यवसायी सर्वेस शाही, उद्योगपति कुमार बिहारी पाण्डेय, आ कैप्टन एन. बी. पाण्डेय वगैरह उपस्थित रहले.\n(बिहार फाउन्डेशन मुबंई चैप्टर के संयुक्त प्रवक्ता मनोज सिंह राजपूत से मिलल जानकारी)


पार्क कैलंग्यूट - विकिपीडिया\nगोवा की कैलंग्यूट में एकदम समुद्र बीच पर आइल, पार्क कैलंग्यूट गोवा परिष्कृत शैली तथा स्थानीय कला और संस्कृति की सही मिश्रण की साथ एगो शानदार होटल ह। ए होटल में रहे खातिर शानदार आवास सुविधा उपलब्ध बा, जवन सुन्दर और आकर्षक रूप से डिजाइन और कईगो आधुनिक सुविधा से सुसज्जित बा। ए होटल की इंफ्रास्ट्रक्चर और इंटीरियर डिजाइनिंग में भव्यता दिखाई देला। कुल मिला के माहौल सुखदायक और शांतिपूर्ण वाइब्स से भर जाला जवन केहु क मूड उत्तेजित क सकेला। इ होटल क स्थान व्यापार और मनोरंजन केंद्रन खातिर आसान पहुंच प्रदान करेला।\nइ होटल रेस्तरां, बार, स्विमिंग पूल और कला भोजनालय जैसन कईगो सुविधा प्रदान करेला। रेस्तरां मुंह में पानी ले आ दे ऐसन भोजन क एगो रेंज प्रदान करेला। मेहमान एइजा की बार में विभिन्न प्रकार क स्पिरिट, शराब और कॉकटेल क मजा ले सकेला लो। इ होटल बड़ा सम्मेलन, उत्पाद लॉन्च, बोर्ड रूम चर्चा, फैशन कार्यक्रम या फेर अंतरंग कॉकटेल रात्रिभोज की आयोजन खातिर कला भोज हॉल क सुविधो प्रदान करेला। आपन थकान दूर करे खातिर, आप कईगो विभिन्न सुविधा की साथ उपलब्ध स्विमिंग पूल में गोताखोरी क आनंद ले सके नी। \nमेहमानन की सुविधा खातिर एक्सप्रेस चेक इन चेक आउट क सुविधा उपलब्ध बा। शुल्क की साथ हवाई अड्डा ले परिवहन क सुविधा क पेशकश कइल जाला। मेहमान लोगन की सुविधा खातिर एगो मुफ्त पार्किंग सुविधा उपलब्ध बा, पर्यटन और टिकट सहायता प्रदान करे खातिर एगो यात्रा डेस्क क स्थापना कइल गइल बा। आपातकाल की मामला में, चिकित्सा सेवा प्रदान कइल जाला।\n↑ "The Park Calangute where frolic meets poise". knocksense.com. पहुँचतिथी 11 अप्रैल 2017.\n↑ "About The Park Calangute". cleartrip.com. पहुँचतिथी 11 अप्रैल 2017.\n↑ "Park Hotel Goa". theparkhotels.com. पहुँचतिथी 11 अप्रैल 2017.\n"https://bh.wikipedia.org/w/index.php?title=पार्क_कैलंग्यूट&oldid=461936" से लिहल गइल\nएह पन्ना पर आखिरी बेर संपादन 17 मई 2017 के 16:04 बजे भइल रहल।


आवास के लगल आस - Khabar Lahariya (खबर लहरिया)\nखबर लहरिया जिलावाराणसी\tआवास के लगल आस\nजिला वाराणसी, ब्लाक हरहुआ, गावं भोहर राजभर बस्ती। इ बस्ती में पाँच घर हव। इहां आवास नाहीं मिलल हव। लोग पन्द्रह साल से कोई मड़ई लगा के त कोई साड़ी से घेर के आपन गुजारा करत हयन। आवास खातिर के कई बार प्रधान से कहलन लेकिन अभहीं तक कुछ नाहीं भयल।\nइहां रहे वाले परदेशी के कहब हव कि हम करीब चैदह साल से जब से हमार शादी भयल हव तब से हम अभहीं तक हमने एहीं मड़ई में रील जाला। ओही में चार बच्चन के लेके गुजारा करल जाला। जब बरसात होला। तब पूरा पानी मड़ई में भर जाला। जब रात में पानी बरसे लगला त हमने के रात बइठ के गुजारा करे के पड़ला। हमने के सामान भी सही सलामत नाहीं बचत। हमने के पास एतना कमाई नाहीं हव कि हमने आपन घर बनवा लेवल जाए। जब हमने प्रधान से कहल जाई त प्रधान खाली करलन।\nप्रधान राजेश गुप्ता के कहब हव कि जेकर नाम बी. पी. एल. सूची में हव ओके आवास बनवा देहले हई। ओन लोग के नाम सूची में नाहीं हव। इन्दिरा आवास में ओन लोग के नाम डलले हई। हम भी कोशिश में हई कि ओन लोग के भी घर बन जाए।


दिन भर के खबर पर एक नजर – 11 सितम्बर 2016 – टटका खबर\nSep 11, 2016 नीतीश कुमार, बलिया, राहुल गाँधी, शहाबुद्दीन\nनयी दिल्ली में भइल विश्व बंधुत्व दिवस समारोह के संबोधित करत केन्द्रीय राज्यमंत्री डॉ महेश शर्मा\nबलिया के समाजसेवी बाबू सर्वजीत सिंह के पंचवी पुण्यतिथि पर अखार गाँव में लगावल स्वास्थ्य मेला में आइल डाक्टर लोग बारह सौ से अधिका बेमारन के देखल आ दवाइओ बाँटल गइल. मेला इंडियन मेडिकल एसोसिएशन के बलिया शाखा आ सर्वजीत सेवा संस्थान का चरफ से लगावल गइल. शिविर के शुभारंभ रिटायर्ड सीएमएस डा. अमिता सिंह का हाथे भइल. एह मौका प सीएमओ पीके सिंह, डा. पीके सिंह गहलौत, डा. जीसी मौर्य, डा. जेपी सिंह, डा. रचना सिंह, डा. गोपाल स्वरूप पाठक, डा. मिथिलेश सिंह, डा. डी राय, डा. आरबी गुप्ता, डा. मनोज, डा. अनुराग सिंह वगैरह चिकित्सक मौजूद रहलें. स्वास्थ्य मेला में रेडक्रास सोसाइटी, बलिया आ लायन्सो क्लब के सहयोग रहल.\nदलित विद्यार्थियन के मिला वाला वजीफा बढ़ावे के सोचत बिया केन्द्र सरकार. लखनऊ में एह बाति के जानकारी देत केन्द्र में राज्यमंत्री रामदास अठावले कहलन कि इन्टरकास्ट बिआहन के बढ़ावा दिहला के जरुरत बा जेहसे समाज से जातिवाद खतम हो सके. केन्द्र सरकार अइसन बीआह करेवालन के अढ़ाई लाख के इनामो देत बिया.\nअपना चुनावी सफर प निकलल राहुल गाँधी आजु आपन रोड शो आजमगढ से शुरू कइलन. सठियाँव में जनसभा संबाधित क के राहुल गाँधी मऊ होत वाराणसी अइलें. काल्हु जौनपुर आ आजमगढ़ में सभा कइले रहलन राहुल.\nसोनभद्र जिला अस्पताल में शौचालय में बच्चा के अचानक जनला का बाद जच्चा बच्चा दुनू के मौत हा गइल.\nबिहार सरकार अपना उत्पाद विभाग के प्रधान सचिव के के पाठक के तबादला क दिहलसि. सुने में आवत बा कि राजद इनका के पसन्द ना करत रहुवे.\nगृहमंत्री राजनाथ सिंह आज नई दिल्‍ली में एगो हाई लेवल के बैठक में जम्‍मू-कश्‍मीर के हालात के समीक्षा कइलन. एह बैठक में राष्‍ट्रीय सुरक्षा सलाहकार अजीत डोभाल, केंद्रीय गृह-सचिव राजीव महर्षि आ वरिष्‍ठ अधिकारी मौजूद रहलें. आजुओ कश्मीर में भइल दू गो वारदात में एगो पुलिसकर्मी शहीद हो गइल आ सात गो आतंकियन के मार गिरावल गइल. घुसपैठ के तीन गो कोशिश नाकाम क दीहल गइल. नौगाम सेक्‍टर, तंगधार सेक्‍टर आ गुरेज़ सेक्‍टर में घुसपैठ के नाकाम कोशिश के खबर बा. एह में केहु के मरइला के खबर नइखे. ओने पुंछ जिला में तीन गो आतंकी मरइलें आ पुलिस के एगो जवान शहीद आ पांच लोग घवाहिल हो गइल.\nअपना साली संगे छेडखाना करे वाला आआपा विधायक अउर दिल्ली वक्फ बोर्ड के प्रमुख अमानतुल्ला खान के बचाव करत दिल्ली के उप मुख्यमंत्री मनीष सिसोदिया एकरा के पारिवारिक मामिला बता के खान के इस्तीफा नामंजूर क दिहलन. ठीके कइलन काहे कि जीजा साली मे ई सब त होखते रहेला. आ एही तरह इस्तीफा मंजूर होखत रहे त आआपा में बाँची के.\nबिहार के बाहुबली आ सिवान से राजद सांसद रह चुकल मोहम्मद शहाबुद्दीन नीतीश कुमार के आपन नेता माने से इन्कार क दिहलसि आ चारा चोर लालू प्रसादे के आपन असली नेता बतवलसि. लागत बा अब नीतीश कुमार के दिन पूरा हो गइल बा आ उनुका के किनारे लगावे के इन्तजाम होखे लागल बा. बाकिर नीतीश कुमार के कहना बा कि ऊ महागठबंधन के चुनल नेता हउवन. लालू के कहना बा कि अगर कवनो आदमी अपना नेता का बारे में बोलत बा त दोसरा के एह से का मतलब.\nदक्षिण कोरिया के दावा बा कि अगर ओकरा इचिको अनेसा भइल कि उत्तर कोरिया ओकरा प परमाणु हमला करे वाला बा त ओकरा राजधानी प्योंगयांग के समूल नाश करे के बेंवत बा ओकरा लगे.\n15 बरीस पहिले आजुए का दिने 11 सितम्बर के आतंकवादी हमलन में चार गो विमानन के आ वर्ल्ड ट्रेड सेंटर के दुनू टावरन के नेस्तनाबूद क दिहले रहले सँ इस्लामी आतंकी. प्रधानमंत्री नरेन्द्र मोदी आजु न्यूयार्क में साल 2001 के आतंकी हमला आ 1893 में शिकागो में स्वामी विवेकानन्द के ऐतिहासिक भाषण के याद कइलन.\nसऊदी अरब में सालाना हज यात्रा का दौरान दुनियाभर से नाहियो त 15 लाख हाजी अराफात पहाड़ी पर जटल बाड़ें. कहल जाला कि पैगम्बर मोहम्मद आपन अखिरी उपदेश एहिजे दिहले रहनी.


‘‘दिल दीवाना’’ के संगीतमय शुरूआत – Anjoria\nआदिशक्ति इंटरटेनमेन्ट के प्रस्तुति आ श्री रामेश्वर इन्टरप्राईजेज के बैनर तले बनत ‘‘दिल दीवाना’’ के संगीतमय शुरूआत पिछला दिने मुम्बई के एम. फोर. यू. स्टुडियो में कइल गइल. एह मौका पर मशहूर गायक उदित नारायण के आवाज में एगो गाना रिकार्ड करावल गइल. फिल्म के गीतकार, संगीतकार, पटकथा, कथा आ संवाद लेखक विनय बिहारी हउवें.\nफिल्म के निर्माता अनिल अचरेकर आ निर्देशक भागीरथी स्वान हउवें. फिल्म में विराज भट्ट कुंवर विक्रांत, काजल रधानी, धर्मा आ ब्रजेश त्रिपाठी खास किरदार कइले बाड़न. फिल्म के छायाकार अशोक राव हउवें.\nफिल्म के मुहूर्त पर पब्लिसिटी डिजाईनर नरसू खास तौर से उपस्थित रहलें.\nवाराणसी में भोजपुरी किंग के जलवा


सम्मान समारोह : झोरा से अब मिल गईल छुटकारा , अब बैग लेके जाएब स्कूले पढ़े | Bhojpuriya Byar\nHome जिला जवार सम्मान समारोह : झोरा से अब मिल गईल छुटकारा , अब बैग लेके जाएब स्कूले पढ़े\nसम्मान समारोह : झोरा से अब मिल गईल छुटकारा , अब बैग लेके जाएब स्कूले पढ़े\nDec 28, 2019जिला जवार0\nगोपालगंज /हथुआ : हथुआ स्थित कुचायकोट विधायक अमरेन्द्र पांडेय के पेट्रोल पंप पर शनिवार के दिने आयोजित सम्मान समारोह के दुसरका दिने सेमरिया , भगवानपुर , खालगांव , बनकटियाँ पंचायत के लगभग तिसगो गांव के हजारो लोग के विधायक अमरेन्द्र कुमार पांडेय औरी जिला परिषद अध्यक्ष मुकेश पांडेय के द्वारा सम्मानित कईल . ऐ सम्मान समारोह में महिला , युवा अउरी बुजुर्ग लोग के कंबल देके सम्मानित कईल गईल . जबकि ऐह चारू पंचायत से आईल जनप्रतिनिधि लोग के शाल देके सम्मानित कईल गईल .\nअब झोरा – बोरा से मिलल छुटकारा , स्कूल बैग लेके जाएब पढ़े\nसम्मान समारोह में भगवानपुर पंचायत से आईल दस वर्षीय मुन्ना कुमार के जब अमरेन्द्र कुमार पांडेय के द्वारा स्कूल बैग , कापी ,पेन अउरी पानी के बोतल एक साथे देके सम्मानित कईल गईल तब मुन्ना कुमार के ख़ुशी के ठेकाना ना रहल . उ ख़ुशी से झूम उठले . अपना माई तेतरीया देवी से कहे लगले की माई अब हमरा स्कूले जाए खातिर झोरा -बोरा से छुटकारा मिल गईल . अब हमहू स्कूले बैग लेके जाएब . विधायक जी हमनी के मन के बात के ख्याल रखले बानी . पैसा के अभाव में हम स्कूले झोरा – बोरा लेके जात रहनी हवे . विधायक जी के हरावेवाला केहू नईखे . ईहा के सबकर ख्याल राखत बानी . ई बात खाली एगो मुन्ने ना बल्कि हजारो के संख्या में आईल छात्र लोग के जब सम्मान समारोह में स्कूल बैग दिहल गईल तब छात्र लोग के चेहरा खिल उठल.\nनितीश कुमार जी के शासन में न्याय के साथे भईल बा विकास\nसम्मान समारोह के संबोधित करत कुचायकोट के विधायक अमरेन्द्र कुमार पांडेय कहले की बिहार के मुख्यमंत्री नितीश कुमार जी के शासन में न्याय के साथे विकास भईल बा . हमनी के जन – जन के नेता नितीश जी सबकर ख्याल रखले बानी . केहू के साथे कवनो भेदभाव नईखे भईल . लोकतंत्र में नेता लोग के मालिक भगवान जनता होखेले . जनप्रतिनिधि के जब जनता के द्वारा चुनल जाला तब काफी उम्मीद जनता के अपना जनप्रतिनिधि से होखेला . आज तक ले अपना किहा खाली नेता औरी अफसर लोग के ही सम्मान होत रहल हवे . बाकिर हम पिछलका साल से एगो नया परम्परा के शुरुवात कईले बानी . जेकरा बल पर हम विधायक औरी आज बिहार के विधानसभा में ध्यानाकर्षण समिति के सभापति चुनल गईल बानी ओकरा के हम आज दुसरका साल फेरु से अपना किहा बोला के सम्मानित कर रहल बानी . हमरा खातिर हमरा क्षेत्र सगरी जनता कवनो भगवान से कम नईखन . हमार कबो इहे प्रयास रहल बा की हम अपना क्षेत्र के जनता के एगो बेटा औरी सेवक बन के सेवा करी . पिछलका साल त हम खाली युवा , बुजुर्ग ,महिला लोग के सम्मानित कईले रहनी बाकिर अबकि बार हमरा मन में ख्याल आईल की हमनी के देश के आवेवाला जवन भविष्य छात्र लोग बा ओहू लोग के सम्मानित कईल जाव . एहिसे अबकि बार युवा .बुजुर्ग, महिला लोग के साथे – साथे पांचवी क्लास से लेके दसवी क्लास तक पढ़े वाला सगरी छात्र लोग के भी सम्मानित कईल जा रहल बा . विधायक जी आगे कहले की हमरा गर्व बा की ऐ सम्मान समारोह में हमार भतीजा गोपालगंज के जिला परिषद अध्यक्ष मुकेश पांडेय के द्वारा भी बढ़ चढ़ के योगदान दिहल जा रहल बा . हमरा ख़ुशी बा की अपना काम के बदौलत मुकेश पांडेय सीवान गोपालगंज दुनु जिला में आपन लोकप्रियता बढ़वले बाड़े . हमार पूरा परिवार हरदम जनता के सेवा में तत्पर रहेला . हमनी के द्वारा बिना कवनो भेदभाव के सगरी लोग के हर संभव मदत के प्रयास कईल जाला . सम्मान समारोह में आज दोसरका दिने आईल जनता के भीड़ देख हमार मन गदगद हो गईल .\nPrevious Postकोलकाता में आयोजित राष्ट्रीय ओपन ताइक्वांडों प्रतियोगिता में गोपालगंज के पूजा के मिलल गोल्ड मेडल Next Postगोपालगंज : तेरह दिन पहिले से अपहत युवती के लाश मिलल गंडक नदी में\nशैलेश कुमार पाण्डेयSep 17, 2020\nशैलेश कुमार पाण्डेयSep 16, 2020\nशैलेश कुमार पाण्डेयSep 14, 2020\nThis Month: 3135


मैना: वर्ष -3अंक - 75 - मैना: भोजपुरी साहित्य क उड़ान (Maina Bhojpuri Magazine)\nHome पुरान अंक भोजपुरी पत्रिका विविध मैना: वर्ष -3अंक - 75\nमैना: वर्ष -3अंक - 75\nकोयलिया बोले - अभय कृष्ण त्रिपाठी "विष्णु"\nआयल मधुमास कोयलिया बोले .\nलाल लाल सेमरु पलास बन फूले\nसुमनो की क्यारी में भँवरा मन डोले,\nकिसलय किशोरी डारन संङ झूले\nमहुआ मगन हो गन्ध द्वार खोले.\nअकाल - जितराम पाठक\nखेत के मुआर छिलातिया\nजइसे छुरा से\nकपार के बार छिलाला,\nनेता लोग के बात लेखा\nनवरातन मेँ बकरा - आकाश महेशपुरी\nभगली दुर्गा अउरी उनकर बघवो भागि पराइल\nनवरातन मेँ बकरा काटे जब लोग मन्दिर आइल\nकहलसि बघवा हे देवी हम त तहरे अंश हईँ\nबाघ तरे बा रूपवा बाकिर ना बाघे के वंश हईँ\nहम त एगो बिम्ब हईँ ना कुछ खाईँ ना पीयेनी\nतहरे जस हे माई हमहूँ धरम के बल पर जीयेनी\nबाकिर देखऽ कइसे लोगवा करत हमेँ बदनाम हवेँ\nजिनिगी - राधामोहन चौबे 'अंजन'\nहिम्मत मन में, बल बाँहिन में, यारी रहे जवानी से।\nमरद उहे ह जे लड़ि जाला, आन्ही से आ पानी से।\nसागर में तूफान उठेला, झंझा भरल बयार चले\nउड़े पाल ‘हैया-रे-हैया’ माँझी के पतवार चले\nनशाबंदी - लाल बिहारी गुप्ता 'लाल'\nअब से बिहार में दारु ना चली\nसउसे विहार में मचल खलबली\nअब से बिहार में................\nबुधनी के माई खुश विया एही वात से\nबुधनी के पापा दूर रहि हें शराब से\nआधा पउआ के अब दाल ना गली\nसात गो हाइकू - आर. डी. एन. श्रीवास्तव\nत का करतीं\nफेनु बेटिये रहे\nबाल क खाल\nछोड़s अब नोचल\nबीरन के अगुवा - डा. बच्चन पाठक 'सलिल\nबीरन के अगुवा, सवांग राजा भोज के\nबाबु कुंवर सिंह हमरो सलाम ली.\nउमर मे अस्सी के, बीतलो प चार पन\nकइली जे कीरति, से जग मे सुनाम ली.\nआइल बा आजुओ विपत्ति रउरा भारत पर\nकेसर-कियारी मे पापी समाइल बा.\nरउरा निश्चिंत रही, लिखिया भुलाइ ना\n(12 अप्रैल 2016)


ह – Bhojpuri Dictionary\nहम = (सर्व-Pro) मैं I हमनी = We हम जा तानी. (मैं जाता हूँ) I go.\nContinue reading » April 9, 2011 Prabhakar Pandey य-ज्ञ, ह No Comment\nहर = (सं-N) 1. हल Plow (a farm tool having one or more blades) ए हर के फार ढील बा? The plowshare of this plow is loose. 2. (वि-ADJ) प्रत्येक, हरेक Every हर मनई के खुस रहे के चाहीं. Every person should be cheerful.\nContinue reading » March 22, 2011 Prabhakar Pandey ह No Comment\nहरवाह (हरवाहा) = (सं-N) हलवाहा Plowman (esp. from animal) हल-बैल से दूसरे के खेत को जोतनेवाला व्यक्ति. हर-बएल से जे दूसरे के खेत जोतेला ओके हरवाह कहल जाला. हरवाह खेत हेंगा रहल बा. The plowman is harrowing the field.\nहलफा लहर, तरंग, waves हलफा उठावल, कवनो बात के लहर उठा दिहल, making waves हलफा मारल, लहर चला दिहल, making waves तेज हवा का चलते नदी में हलफा उठत बा. Sharp wind has created waves in the river. नेता जी अपना बयान से माहौल में...\nContinue reading » October 16, 2010 Dictadmin य-ज्ञ, ह No Comment


करुनाकर रमायन : बालकाण्ड (२७ वाँ किस्त) - JaiBhojpuri.com\nकरुनाकर रमायन : बालकाण्ड (२७ वाँ किस्त)\nPosted by Vratraj Dubey 'Vikal' on September 18, 2012 at 9:32pm\nकरुनाकर रमायन (भोजपुरी महाकाव्य) बालकाण्ड (२७ वाँ किस्त)\nचौपाई-तब गिरिजा मुस्का के कहली। हाथ उठा के आसिस दहली।।धन-धन बाड़ू जनक दुलारी। धन ई तहर बहिनिया प्यारी।।भगती प्रेम अउर बिसवसवा। बा जे अब तहनी के पसवा।।ओकरे बस हम सदा रहिने। ओकरा ला सब सितम सहिने।।जहाँ पुकरबू तहवें आयब। सगरे बिगड़ल कार बनायब।।लागीने हम सबके माई। सबके खातिर बनी सहाई।।बाकिर जे दुख दे दोसर के। ओसे हमहू रहिने फरके।।जे बा न्याय धरम के साथे। मदद करीने अपना हाथे।।हरदम न्याय धरम पर रहिहऽ। इक दूसरा ला दुख के सहिहऽ।।जहाँ रही ई सुन्दर नीती। सुख से सबके जिनगी बीती।।\nदोहा-भरल पुरल रहबू सदा, बिगड़ी ना जब नेत।दुरलभ ना कुछऊ रही, दान दया के देत।।२४३।।\nचौपाई-बपसी जनक लिखवले पाँती। दसरथ के इच्छा के भाँती।लौटल दूत अजोधा आइल। लुत्ती निअर खबर छितराइल।।चली बरात जनकपुर भारी। होखे लागल पुरा तयारी।।चारू भाई बिअहल जइहें। चारू के दुलहिनिया अइहें।।कवन खुसी के कहीं तमासा। लागल बा आसा में लासा।।चिन्तन भजन भुलाइल बाटे। मन में रस बढ़िआइल बाटे।।सभे सवारी के सरिआवे। हौदा चरजम्मा बनवावे।।करत तयारी कुछ दिन बीतल। सूरज लगले होखे सीतल।।आइल जब भगवन के दिनवा। सुभ अगहन के सुखद महिनवा।।सुभ बिआह के दिन उतराइल। सुकुल पंचमी तिथी बदाइल।।\nदोहा-पाँच रोज पहिले चलल, सजधज सजी बरात।सँघे चलल रनिवास सब, मनही मन हरसात।।२४४क।।चलल नगर के लोग सब, बँचले बालक बूढ़।रोगी जोगी सीध सब, बउका आन्हर मूढ़।।२४४ख।।\nचौपाई-रथ पर लागल रतन सिंहासन। जवन रहे राजा के आसन।।माड़िक मढ़ल बर मेघडंबर। लागे सिकुड़ गइल बा अंबर।।अइसन ओमें झलके झालर। जइसे सुरुज सुबह धरती पर।।घोड़न के चमके चरजामा। जस सोना चमकेला घामा।।हाथिन के माथा के झलरी। चमके जस बदरी में बिजुरी।।ओपर बा हौदा सरिआवल। जस सोभा के सेज सजावल।।रानिन खातिर सजल महरफा। सोहे ओपर पिअर पतरखा।।सोभा ठेकल रहे अकासे। जस देवी पहुँचे़ देवासे।।वीर बाँकुरन के बा घोड़ा। सोना के लगाम आ कोड़ा।।अइसन रूप सजावल गइले। स्यामकरन उनसे सरमइले।।\nदोहा-रहे येक बारादरी, सुग्घर सजल सिरीठ।जवना में चढ़ के चले, कुल के गुरु बसीठ।।२४५।।\nचौपाई-चलल बरात नगर निअराइल। आसा के सब फूल फुलाइल।।सुनले जब बरात के आइल। मिथिलापति के मन हरसाइल।।आपन सब समाज सरिआ के। जुटले अगुआनी में आके।।दहलें जनक जहाँ जनवासा। लेहल सब उहँवा पर बासा।।भाँत-भाँत के भवन सजावल। सबमें सुग्घर सेज बिछावल।।रहे धइल सब सुख के साधन। जर-जलपान बसन आ बासन।।देंहे देंहे नोकर रहले। सेवा करें बिना कुछ कहले।।रहले इन्तजाम सब अइसन। सरगो में न मिलेला जइसन।।स्पागत के ई देख तयारी। हरसित बा सगरे नर-नारी।।लागे सब साधन सरिआ के। इहँवे बसल अजोधा आके।।\nदोहा-जनक नगर के बगल में, अवध नगर के रंग।देख देवता गगन के, हो गइले सब दंग।।२४६क।।लगवा जा अवधेस के, निहुरेले मिथिलेस।जइसे भगती के लगे, झुके ग्यान उपदेस।।२४६ख।।\nचौपाई-हाथ जोर बोलेले बानी। धन-धन भाग अपन हम मानी।।रउआ हमरा के अपनवनी। सेवा के अब जोग बनवनी।।कइसे करीं बड़ाई राउर। अधिक बड़ाई होला बाउर।।दहनी अइसन रीन चढ़ाई। होई ना कब्बो भरपाई।।सेवा में ना बानी समरथ। येक रथी हम रउआ दसरथ।।भूल-चूक मन से बिसरायब। घटल बढ़ल सेवा बतलायब।।जिनगी भर जबले ना टूटब। सेवा में हम रउआ जूटब।।साधन भाव सजी बा थोरे। परे समय पर ऊहो भोरे।।जवने सेवा सोझा आवे। बड़का ओही के अपनावे।।बा अरदास इहे रउआ से। स्वीकारब सुख के भउआ से।।कहके बचन विसेस विनय के। भगती के सुन्नर सुरलय के।।चरन छुवे के कोसिस कइले। दसरथ उनके बहियाँ धइले।।\nदोहा-काहे चलनी हऽ करे, रउआ अइसन कार।समधी के माने हवे, येक निअर अधिकार।।२४७।।\nचौपाई-कह बतिया अँकवारी धइले। मिलन देख सब लोग जुड़इले।।भगती ग्यान लगे तन धारी। आपस में धइले अँकवारी।।दसरथ जी कहलें विदेह से। सभ्भे जनमें येक देंह से।।ओकर महिमा बेसी होला। जेके घर से निकले डोला।।बेटी घर के लछमी होली। सुग्घर बदन मनोहर बोली।।जे जे बेटी से अगुताला। ओकर बंसज बने बिलाला।।दू-दू कुल के मान बढ़ावें। धन में सेवा के अपनावें।।ओकर बाप छोट बन जाई। जहँवे-तहँवे माथ नवाई।।जे ओ नर के नीच बनावे। मुँह से बाउर बात कढ़ावे।।बनिहें संकर सदा सहाई। नरक तबो ऊ मनई जाई।।अपना के अब छोट न मानीं। रउआ हमसे बड़का बानी।।\nदोहा-सुन समधी के बचन के, भरल आँख में आँस।सरधा के गरदा झरल, बिहँसेला विसवास।।२४८क।।देख सिया के बाप के, भरल आँख में लोर।दसरथ जी के दया के, रहे ओर ना छोर।।२४८ख।।\nचौपाई-विनय प्रेम सरधा में सानल। भगती के बान्हा में बान्हल।।दसरथ जी के निकलल बानी। काहें लोर बहावऽ तानी।।जो ई लोर नेह के होखे। तब ई सूनी बात सरोखे।।बेटी राउर हम ले जायब। घर में आपन धिया बनायब।।नइहर के अहवा ना आई। ना बपसी के सोच सताई।।राखब बना नयन के पुतरी। ध्यान कबो ना ओसे उतरी।।बोलऽ तानी हाथ उठा के। जीअब ना हम अलग हटा के।।दानी के घर बेटी आवे। जे घर के बढ़वार मनावे।।कन्यादान दान हऽ भारी। जे ना दे ऊ बने भिखारी।।रउआ सगरी चिन्ता छोड़ी। विधि विधान से नाता जोड़ीं।।खाली रउआ धिया बिआहीं। अउर न हमरा कुछऊ चाहीं।।लालच से जे बिअहे बेटा। विपत करेला उहाँ चहेटा।।जे धन लेके बेटा बेंचे। भगवन ओकर किस्मत मेंचे।।जे ना मुँह से माँग करेला। भीतर से सब कुछ खोजेला।।नरक बनेला ओकर घरवा। जिनगी भर पिठिआवे डरवा।।औरत जहँवा लोर गिरावें। लछमी उहाँ कबो ना आवें।।\nदोहा-धन-धन बानी जनक जी, कइसन हिया उदार।बिअहऽ तानी येक सँघ, रउआ बेटी चार।।२४९क।।सुन दसरथ के बचन के, भइलें जनक विभोर।हाथ जोर के प्रेम से, चले महल के ओर।।२४९ख।।\nचौपाई-तुरते खबर पठावल गइले। रामलखन मुनि के सँघ अइले।।अँखिअन में ललसा दरसन के। आसा में आतुरता मन के।।अवते राम लखन जा जा के। छुअले माइन के पउँआ के।।फेरू छुअले चरन पिता के। लगलें गोड़ गुरू के जा के।।जाके गोदी में माइन के। बइठे दूनू लइका बन के।।राम केकई गोद पकड़ले। लखन कोसिला गोदी चढ़ले।।पोंछेली मुँहवा आँचर से। देख सुमितरा मन में हरसे।।पूछेली बतिया सब मन के। देखत दसा बने अँखिअन के।।कब्बो नीचे चरन निहारें। कब्बो नजर गाल पर डारें।।धऽ-धऽ अँगुरिन के सुघरावें। पकड़-पकड़ के बाँह दबावें।।बीच-बीच में पूछत जाली। सगरी बतिया हाली-हाली।।कइसे तू रकसन के मरलऽ। कइसे तूँ नारी के तरलऽ।।\nदोहा-तुरलऽ धनुहा के तरे, सजी बजावऽ हाल।कइसे रहलऽ जा कहाँ, समुझावऽ जा लाल।।।२५०।।\nचौपाई-राम लखन सब कथा सुनवले। जथी जहाँ पर रहले पवले।।भरत सतरुहन दूनू भाई। रहलें सुनत बात खड़िआई।।आपस में सब गला मिलाई। मिलले फेरू चारू भाई।।देख मुहूरत सगुन धराइल। हरदी मटकोरा निअराइल।।सखी सहेली मंगल गावें। बर कनिया के नावे-नावे।।मन में लगन अजब बा लागल। रोग सोक सगरे बा भागल।।चिन्ता फिकिर न फटकऽ ताटे। कवनो बात न खटकऽ ताटे।।मनवा मोर बनल नाचेला। बादर सुख के पानी देला।।हवा सुगन्धित हरसित होके। बहे रात दिन सुधबुध खो के।।गूँजे गीत गगन में गावल। देवो लगले पहुँचे धावल।।\nदोहा-सुमिरन कऽ सब देव के, सुरू भइल सब कार।बिधिन न आवे बीच में, होखे नेगो चार।।२५१।।\nफेरू आगे..... Views: 49\nTags: Bhojpuri, Karunakar, Ramayan, dubey, vikal, vratraj, करुनाकर, दुबे, भोजपुरी, महाकाव्य, More…रमायन, विकल, व्रतराज Like 16 members like this\nComment by Rajeev Mishra "राजीव भोजपुरिया" on September 18, 2012 at 10:00pm charan shaparsh guru ji ke jai bhojpuri jihin ja bhojpuri ! Comment by नबीन भोजपुरिया ( NB ) on September 18, 2012 at 10:29pm गुरुजी गोड लागत बानी !\nअनमोल ! भोजपुरी शब्दन के भाव आ करुणाकर रामायन के महिमा आ एह दुनो के संगम करावत राउर सोच !\nजय भोजपुरी Comment by Ashutosh Ranjan on September 20, 2012 at 11:06am गुरूजी प्रणाम,\nकई हाली पढ़नी. राउर लिखल आ पोस्ट कईल रामायण के तकरीबन हर किस्त के पढ़नी. हम तुलसी दास जी के रामायण के भी पाठ कईले बानी.\nराउर इ रामायण पढ़ला के बाद भी उहे ले उहे ताल मिळत बा...तनिको फरक ना....सान्चाहू एह अनमोल कृति के रचे खातीर राउर अनमोल कलम के शत शत नमन बा.....उहे ले उहे ताल उहे भावना लेकिन बोली हमार.....अब एह से निमन ह्रदय के छुवेवाला आ दिल तक पहुन्चेवाला रचना औरी का हो सकेला.\nएह अद्भुत काम खातीर सगरो भोजपुरिया समाज सदैव रिनी रही राउर.\nजय भोजपुरी Comment by jitendra kumar thakur " dev " on September 20, 2012 at 2:59pm jai bhojpuri\nComment by Manoj Kumar on September 20, 2012 at 10:37pm गुरु जी प्रणाम आ जय भोजपुरी !\nजइसे-जइसे "करुनाकर रामायण" के कथा आगे बढ रहल बा, वइसे-वइसे मन ई पावन ग्रंथ के प्रति अगाध श्रद्धा से भरत जा रहल बा. राउर लेखनी के कोटि-कोटि नमन! धन्यवाद आ जय भोजपुरी! Comment by Vratraj Dubey 'Vikal' on September 22, 2012 at 6:53am करुनाकर रमायन हमरा भोजपुरी समाज के नीक लागताऽ, ई जान के हम धन-धन हो गइनी। भगवान जी के काम भगवाने जी कराइने, तब भगवान जी से हमार ई निहोरा बा जे ए करुनाकर रमायन के पढ़sता, आनंद लेता, राम जी ओ सब लोग पर आपन कृपा हमेसा बरसावत रहीं।जय भोजपुरी, जय भोजपुरिया। Comment by संजीव सिंह on September 26, 2012 at 11:50am गुरू जी प्रनाम,\nभोजपुरी मिठास से भरल बावे, शायद ई सभका मालूम नईखे। आ सांच कही त अगर केहु भी ई करूनाकर रमायन एक बार पढ लेबे त भोजपुरी शब्दन के ललायीत हो जाई। बहुत बढीया...।


रवि किशन आपन जन्म दिन के समारोह रद्द कइले – Anjoria\nरवि किशन आपन जन्म दिन के समारोह रद्द कइले\nभोजपुरी फिल्मन के सदाबहार सुपर स्टार रवि किशन हालही में मुंबई में भइल आतंकी हमला से बहुते दुखी बाड़े आ एह चलते सतरह जुलाई के आयोजित होखे जा रहल आपन जन्म दिन समारोह के रद्द कर दिहले बाड़न. अब जन्म दिन बस अपना परिवार का साथे सादगी से मनइहे.\nरवि किशन हर साल आपन जन्मदिन धूमधाम से मनावत आइल बाड़न जवना में भोजपुरी फिल्म जगत का अलावा हिंदीओ फिल्म जगत के लोग शामिल होत रहल बा. संजोग से एह घरी मुंबईये में शूटिंग चलत रहुवे से ऊ धूमधाम से जन्मदिन मनावे के सोचले रहले. बाकिर मुंबई में भइल आतंकी हमला वाला सीरियल ब्लास्ट से आहत हो के पार्टी रद्द कर दिहलन.\nदैवयोग से अबकी उनुकर पिताजी पंडित श्याम नारायण शुक्ला मुंबई में उनुका साथे बाड़न एहसे उनुकरे आशीर्वाद लेके आपन दिन शुरु करीहे. मुंबई पर भइल आतंकी हमला के निंदा करत रविकिशन के कहना बा कि एहमाहौल में कवनो समारोह करावल उचित ना होई.\nSasuro Kabbo Damad Rahal


नीक-जबून-9 – Anjoria\nजून 24, 2017 डॉ. रामरक्षा मिश्र विमल के डायरी, नीक-जबून, भोजपुरी डायरी\nबुदबुदाई अब समय\nमौसम के सुगबुगाहट के पता साफ-साफ चल जाता. काल्हु तक के टेढ़ आ लरुआइल पतइयो आजु हवा का सङे घुमरी-परउआ खेले लागल बाड़ी सन. टीबी से लेके सोशल साइट तक एकही विषय छवले बा- स्त्री विमर्श. बदलाव के धमस साफ-साफ सुना रहल बा. बैरागी लोगन का प्रति आस्था बढ़ रहल बा. प्रशासन में विश्वसनीयता के पर्याय बन रहल बा लोग. अलग-अलग तबका के मेहरारुन के दुख-दर्द सुनावे में मीडिया दिलचस्पी ले रहल बिया. न्यायालय पर सभके नजर लागल बा- चाहे मुद्दा राम मंदिर के होखो, मेहरारुन पर अत्याचार के होखो भा ध्वनि-प्रदूषन के. सोनू निगम जइसन लोकप्रिय आ मशहूरो लोग अपना फैन सभन के मोह त्याग के अपना दिल के बात खुल के कहे लगल बाड़न. अपना घीव अस चीकन बार के आ अपना सुंदरता के लोभ छान्ही प धइके टकला होखे में तनिको हिचकिचइले ना सोनू निगम. उनकर फतवा के आतंक के मजाक बनावल साफ बता रहल बा कि पिछला दू-तीन बरिस में देश में जागरूकता आ निडरता का स्तर में जमिके बढ़ोत्तरी भइल बा.\nलागता एह पारी त कुछु होइए के रही. लोगन का उत्साह के देखिके त सभ कुछ पोजिटिभे लागता. काल्हु तक पानी पी-पीके कोसेवाला लोग जोगी जी के बड़ाई करत नइखन अघात- जोगी जी वाह ! गरीब, कमजोर से लेके पुरुष वर्चस्व के शिकार मेहरारू आ लइकी तक जवन प्रताड़ना के जहर पीके पूरा जीवन अपमान आ तिरस्कार में काटि देत रही सन, ऊ आजु जोगी जी के साथ पाके असीम ऊर्जा से भर गइल बाड़ी सन. डर के माहौल बाइ-बाइ. सात साल पहिले के लिखल आपन एगो गजल के दू गो शेर बार-बार जबान पर आ जातरे सन-\nभाग सकबऽ दउरि के जतना निकलि जा भागि लऽ\nबहसला का जोम में छरपट छोड़ाई अब समय\nअब जरे लागल दिया बा शहर में हर गाँव में\nदूध घी के सच छिपी ना बुदबुदाई अब समय\nछपास के बुलबुला, पुजाई के तरास आ भउरि के बनौरी\nपिछला दिन कुछ अइसन भइल कि हमार कुछ मित्र ‘छपास’ शब्द का पाछा परि गइले. ओइसे त कई बरिस पहिले से नेट पर भोजपुरी के दर्शन होखे लागल रहे बाकिर सभसे अधिक सक्रियता के दौर लगभग 10-11 बरिस पहिले लउके लागल रहे. अँजोरिया डॉट कॉम, भोजपुरिया डॉट कॉम आ जय भोजपुरिया डॉट कॉम जइसन साइट का प्रेरणा से कई गो नया लेखक तेयार हो गइले. एने दु-तीन बरिस में एकरा में अउर बढ़ोत्तरी भइल बा. भोजपुरी साहित्य खातिर एगो नीमन संकेत बाटे छपास के ई बुलबुला. बाकिर जब पुजाई का तरास से परेशान होके ई कलम साँठ-गाँठ का पोखरा में मृगतृष्णा के अमिरित पिए लागतिया त कुछे दिन में भउरि के बनौरी बनिके नीमन-नीमन लोगन के माथ फोरे लागतिया. ई एकर बाउर पक्ष बा. भाषा आ साहित्य के अध्ययन जरूरी बा. जे हिंदी में शुद्ध ना लिख पावत होई, ऊ भोजपुरी में कबो शुद्ध ना लिख सके. बोली आ भाषा के फर्को जानल जरूरी बा. भलहीं भोजपुरी के मानकीकरण नइखे भइल बाकिर 50-60 बरिस पहिले के स्थापित साहित्यकारन के भा वर्तमान स्थापित साहित्यकारन के पढ़लो से ओकरा आस-पास जाइल जा सकता. स्वतंत्रता के त हम पक्षपाती हईं बाकिर स्वच्छंदता भाषा आ साहित्य – दूनो के नासि दी. संबंधित शास्त्र आ परंपरा के ज्ञान का बाद चिंतन आ लेखन के स्वतंत्रता समाज खातिर हितकारी होले, बाकिर पूर्व ज्ञान से कटल आ कवनो अनुशासन के ना मानेवाला लोगन के स्वतंत्रता स्वच्छंदता का कोटि में आई. ई दुर्भाग्यजनक बा कि एह तरह के मठाधीश भोजपुरी में ढेर लउके लागल बाड़न. भीष्म पितामह लोग भी साँच बोले से बाँचतारन. ई शुभ ना कहाई. समुझावल-बुझावल आ समुझल-बूझल चलत रहेके चाहीं.\nआलोचना के संकट\nदू दिन पहिले एगो मित्र के कविता संग्रह मिलल. ऊ हिंदी के एगो प्रोफेसर से ओकर लमहर समीक्षा लिखववले रहन. हम कबो उनुकर किताबि पढ़ीं आ कबो समीक्षा के उलटीं-पलटीं. छंद पर कुछ ना बोलबि, काहेंकि मुक्तछंद जब सँकारि लिहल गइल बा, त सभ प्रयोगे में आ जाई, बाकिर भाषा का सङे त अनेति मति कइल जाव. शुद्ध लिखे-पढ़े के व्यवस्था सरकार आ समाज का ओर से डेगे-डेग प मिल जाई, अपना मिथ्याभिमान के किनारा धइके तनिका सा ज्ञान ले लिहला में हरजे का बा ? जब बरदास से बाहर हो गइल त मुँह से कुछ अनुभवी बचन निकलि गइल आ बरिसन के संबंध टूटि गइल. भोजपुरिहा लोगन के नाकि बड़ा सुकवार होले. दिमागो के बाति छनहीं में दिल पर कुंडली मारिके बइठि जाले. साइत ईहे कारन बा कि भोजपुरी में आलोचना या त अभाव के आस-पास बिया नाहीं त बड़ाई के पर्याय बनिके. अपना ओर से लिखेवाला लोग इक्का-दुक्का रहि गइल बाड़े, मान-मनउवल कइके बरियारी लिखवावेके परता. नया पीढ़ी साफ बोले आ सुनेवाली बिया. हमरा नइखे बुझात कि चारण साहित्य के फेरु जमाना लवटी. बहुत चिंता होता. कम से कम भीष्म पितामह लोगन के पीढ़ी के कठकरेज बनिके आलोचना पर कलम चलावेके चाहीं.\nओकरो ऐप गूगल प मिल जाई\nएक हप्ता पहिले के बात ह. हमार एगो मित्र बड़ा गंभीर मुद्रा में लउकले, हालाकि ई उनका सुभाव के विपरीत हटे. कहले कि हम ई सोचतानी कि मए नोकरिहा लोग 18-18 घंटा काम करे लागी त उनुका गिरहस्थी के का होई ? ऊ लोग कब बाथरूम जइहें, कब पूजा-पाठ करिहें ? टीबी-सीबी आ फिलिम-सिलिम त भुलाइए जाईं बाकिर कब हाट-बाजार जइहें आ कब परिवार का सङे रहिहें. दिनवा त चउबीसे घंटा के नु होई जोगी जी ? हमरा त सबसे चिंता एह बात के बा कि निफिकिर होके फराकित होखेवाला लोग अब बुढउती में लर-लैट्रिन कइसे होइहें. हम कहलीं कि पीकू के चिंता छोड़ीं, ओकरो ऐप गूगल प मिल जाई.


‘जिद्दी आशिक’ के माशूका मोनालिसा – Anjoria\nगरम भोजपुरिया लिट्टी मोनालिसा सुपरहिट निर्माता-निदेशक रामाकांत प्रसाद के अगिला फिलिम ‘जिद्दी आशिक’ के माशूका बनल नजर अइहें. आ ‘जिद्दी आशिक’ बाड़ें सुपरस्टार पवन सिंह.\nपिछला दिने मोनालिसा एह फिलिम के शुटिंग मुम्बई के कईएक लोकेशन पर पूरा कइली. बतावल जात बा कि एह फिलिम में मोनालिसा के किरदार एगो आधुनिक बाला का भूमिका में बाड़ी. मोनालिसा एकरा पहिले रामाकांत प्रसाद के ‘‘लड़ाई ल अंखिया ए राजा’’, आ ‘‘बारूद’’ फिलिमो में रहली. मोना के कहना ह कि रामाकांत प्रसाद का साथे काम कइल नीक लागेलला.\nकल्पना शाह आ राहुल सिंह के जोड़ी के ’तकदीर’ के शूटिंग पूरा भइल


पवन सिंह और मोनालिसा का सबसे धाकड़ विडियो सांग 2019 — मन करे जवानी कुच दी सिलवट पर song download\nHome / पवन सिंह और मोनालिसा का सबसे धाकड़ विडियो सांग 2019 — मन करे जवानी कुच दी सिलवट पर\nपवन सिंह और मोनालिसा का सबसे धाकड़ विडियो सांग 2019 — मन करे जवानी कुच दी सिलवट पर\nListen पवन सिंह और मोनालिसा का सबसे धाकड़ विडियो सांग 2019 — मन करे जवानी कुच दी सिलवट पर instantly, press Play.\nपवन सिंह और मोनालिसा का सबसे धाकड़ विडियो सांग 2019 — मन करे जवानी कुच दी सिलवट पर listen at any time, for this hit "download" button! Just after that you will have an opportunity to listen to the song withahigh frequency and inagood quality.\nDescription: पवन सिंह और मोनालिसा का सबसे धाकड़ विडियो सांग 2019, मन करे जवानी कुच दी सिलवट पर , 'Rahul Hulchal Pandey,Bhatar Hamar Khaini Bechela,Bhatar Hamar,Khaini Bechela,भोजपुरी का ऐसा गाना आपने नहीं देखा होगा,ऐसा वीडियो देख के आपका दिल खुश हो जायेगा,Rahul Hulchal,Rahul Hulchal ka gaana,Rahul Hulchal ka naya gaana,Rahul Hulchal hd video,Rahul Hulchal ka video,Rahul Hulchal new vidoe,Rahul Hulchal new song,Rahul Hulchal Pandey bhojpuri video,Rahul Hulchal Pandey ka gaana'\nपवन सिंह और मोनालिसा का सबसे धाकड़ विडियो सांग 2019 — मन करे जवानी कुच दी सिलवट पर mp4 songs


Shah Rukh khan And gauri khan love story in Bhojpuri - Bhojpuri: फिल्मी सुग्गा - Tech Review Anand\nअक्सर नवजवान जोड़ा प्यार में शाहरुख खान आ उनके हीरोइन के स्टाइल कॉपी करेला. कहे के माने बा कि शाहरुख भारतीय फिल्म जगत के प्रणय के देवता हवें. स्क्रीन पर भर-भर के मोहब्बत करे वाला शाहरुख खान असली जिनगी में भी अइसने बेतहाशा प्रेम कइले बाड़ें, कइसे? जानी फिल्मी सुग्गा से –\nकइसे भइल पहिला मुलाकात\nशाहरुख खान के प्रेम कहानी के शुरुआत भइल एगो दोस्त के पार्टी में. बात ह साल 1984 के. तब शाहरुख 18 साल के रहलें. शाहरुख फिल्मन में ना आइल रहलें बाकिर थियेटर में सक्रिय रहलें. तब उ आपन होमटाउन दिल्ली में रहत रहलें. शाहरुख ओहिजा गौरी के पहिला बेर देखलें. एगो लइकी डांस करत रहे. जब उ ओह खूब सुंदर लइकी के देखलें त उनके होश उड़ गइल आ सारा ध्यान ओही पर टिक गइल. उ लइकी गौरी रहली. शाहरुख गौरी से जान पहचान करे के चहलें आ बड़ा हिम्मत करके उनका लगे गइलें. जब उ गौरी से कहलें कि का उ उनका साथे नचिहें त गौरी सीधे मना कर देहली. कहली कि हमार बॉयफ्रेंड आवे वाला बा अबे. शाहरुख के दिल जुड़े से पहिलहीं टूट गइल.\nकुछ देर बाद उनके पता चलल कि एगो हैंडसम लइका गौरी के लगे आइल. शाहरुख जब ओकरा के देखलें त उनके आत्मविश्वास भी हिल गइल. बाकिर बाद में पता चलल कि उ गौरी के भाई हवें. शाहरुख के दिल मचल गइल, ई असलियत जान के. उ गौरी के लगे मौका देख के गइलें आ कहलें कि “मुझे भी अपना भाई समझो.” दरअसल उनका कहे के माने कुछ और रहे. उ कहे चाहत रहलें कि भाई जदि बॉयफ्रेंड कहा सकत बा त हमहूँ भाई बन जातानी, हम कहीं सच में बॉयफ्रेंड बन जाईं.\nएही पार्टी के बाद शाहरुख अउरी गौरी में मेल मुलाकात होखे लागल आ दुनू जाना के दिल में प्यार के बिया रोपा गइल. शाहरुख आ गौरी दुनू जाना प्रेम संबंध में जुड़ गइल लोग. दुनू जाना ई रिश्ता के गुपचुप ही रखले रहे लोग, कुछ दोस्तन के अलावा. शाहरुख हंसोड़ आ आकर्षक छवि के रहलें, गौरी के बड़ा पसंद आइल अउरी दुनू जाना के प्यार गहिरा हो गइल. बाकिर शाहरुख में एगो कमी रहे कि उ अपना प्रेमिका खातिर बड़ा अधिकारपूर्ण व्यवहार राखस. जइसे उ गौरी के बाल खोल के ना रहे देस, अकेले में कवनो दोसरा लइका से ना बतिआवे देस. हालांकि इ अक्सरहा जवनकन के साथे होला कि जब उ भविष्य के अप्रत्याशित घटना के आशंका से अपना साथी पर रोक लगावल चालू करेला आ अक्सर ओह बात पर वाद विवाद भी करत रहेला, ई बात गौरी के साथे भी भइल.\nजब शाहरुख गौरी के खोजत खोजत बंबई आ गइलें\nशाहरुख के रोक टोक जब हद से ज्यादा बढ़ल त गौरी एह रिश्ता से ब्रेक लेबे के सोचली आ शाहरुख के ही घरे जन्मदिन मनवला के अगिला दिने अपना कुछ सखियन के साथे मुंबई चली अइली. उ शाहरुख के कुछ ना बतवली आ उनका से सगरी संपर्क तूर देहली. जब शाहरुख के ई बात पता चलल त उ बड़ा हरान भइलें आ अपना माई के सब हाल कहि देहलें. उनके माई शाहरुख के सपोर्ट कइली, उनके रोकली ना. शाहरुख माई से रुपया लेके गौरी के खोजे बंबई आ गइलें अउरी इहाँ अपना दोस्तन के साथे चप्पा चप्पा छनलें, कहीं उनके पता ना चलल. अचानक फिल्मी स्टाइल में उनके मुलाकात गौरी से समुद्र बीच पर हो गइल. दुनू जाना के आँख मिलल आ फेर एक दूसरा के बाहीं में. आँख से खूब लोर झरल. एही जा दुनू जाना के पता हो गइल कि ई जोड़ी भगवान बनवले बाड़ें.\nशादी में बहुत आइल अड़ंगा\nशाहरुख मुसलमान रहलें अउरी गौरी हिन्दू ब्राह्मण. गौरी छिब्बर के पिता जी धार्मिक आदमी रहलें आ उ कवनो शर्त पर शाहरुख से अपना बेटी के शादी करे के तइयार ना रहलें. बहुत दिन तक मान मनौव्वल चलल, तब जाके कइसो कइसो गौरी के पिता जी तइयार भइलें. 25 अक्टूबर 1991 के शाहरुख आ गौरी के बियाह सम्पूर्ण हिन्दू रीति रिवाज से भइल. तब शाहरुख के टीवी करियर चालू हो गइल रहे आ उ फौजी आ सर्कस शो से मशहूर भी हो गइल रहलें. 1991 में ही उ अप्रैल में मुंबई दिल आशना है के शूटिंग करे अइलें. जेकरा तुरंत बाद उनके दीवाना फिल्म में सेकंड हीरो के रोल मिल गइल रहे.\nशाहरुख आ गौरी दुनू जाना आपन जीवन अच्छा से बिता रहल बा लोग. ओ लोग के तीन गो संतान बाड़ें. दुनू जाना एक दुसरा के धर्म अउरी मान्यता के पूरा आदर करेला लोग आ एक दुसरा के अंदर आपन अंश देखेला लोग, इहे त सफल जिनगी के मूल मंत्र बा.\nTags: Bhojpuri Articles, Bhojpuri News, Shah rukh khan\nShah rukh khan says not only gauri khan or suhana…\nEntertainmentArticles in Bhojpuri, Bhojpuri, Bhojpuri Articles, Bhojpuri News, Gauri, Khan, love, News in Bhojpuri, rukh, Shah, Shah Rukh Khan, Shah Rukh khan Affair, Shah Rukh khan And gauri khan, Shah Rukh khan love life, Shah Rukh khan love story, Story, फलम, सगग\nAfter Kareena Kapoor and Nora Fatehi now Annnaatthe’ actress Meena and her family tests Covid positive Bhojpuri South mogi


'काका के ठीहा' : समाज मे खैनी वाला रिश्ता के डोर ना काटी ए नीतीश बाबू | Janpathnews % % %\nरात-बिरात दांत दुखइला पर, दांत से खून आवे पर, पुरान से पुरान खोरला भइला पर खैनी तुरंत के इलाज रहे.\nभोजपुरी के विस्तार, पाठकों को ध्यान में रखते हुए ‘जी डिजिटल’ आपकी प्रिय भाषा में आपके पास पहुंचने की कोशिश कर रहा है. आपके लिए हम ‘काका के ठीहा’ नाम से कॉलम शुरू कर रहे हैं, जिसमें भोजपुरी भाषी क्षेत्र की संस्कृति, समाज, राजनीति, साहित्य, फिल्म पर सामग्री, राय, विचार उपलब्ध कराने जा रहे हैं. आशा है, यह पहल पसंद आएगी. आइए, मिलकर भोजपुरी की मिठास साझा करें : संपादक\nजहिया से सुननी ह की ख इनी बंद होखे वाला बा तबहिए से मन बड़ा उदास बा. इ नशा त रहे बाकी कब एतना खतरनाक नशा बन ग इल बुझाइल ना. हाकिम के लागत बा की ख इनी खाइके लोग ब उरा जाले, फाइल बढ़त न इखे, सरकार चलावे मे दिक्कत आवत बा. जवन ख इनी आजू ले माहमूली एगो पत्ता रहे, उ रातो-रात एतना खराब क इसे हो ग इल इहे बात से मन बड़ा उदास बा.\nकै गो घर के रोजी रहे इ. पटवन से ले के पतता पकावे आउर ओकरा के सुखावे तक घर सवाग एही मे रात-दिन एक क इले बा. महाजन से लेके दुकानदार तक पहुचला के बादे कटेला. तबहू सरकार बुझत बा की इ कबनो भारी नशा ह, इहे बात त पचत न इखे.\n“अस्सी चुटकी नब्बे ताल, देख ले भ इया ख इनी के कमाल” जब बाजेला त मन गद-गद भइल जाला. एकर गुण सुनेब त मन घबरा जाई की इ एगो गरीब के अमीर से जोड़ेला, बुरबक के विद्वान मे मिलावेला. खाली जोड़बे ना करे राउरा शब्द मे दिल से दिल के मिलावेला. बाकी कुछो मांगे मे भरे सरम इज्जत आगे आ जाए लेकिन एक खिल्ली खइनी के खातिर तुरंते आदमी एक दूसरा के सामने हाथ पसार देवेला. सरकार ह ई, राउरा चाहे जबन कही लेकिन इ बात बुझ जाइ की एकरा से सामाजिक दूरी पाटे के काम करेला खैनी.\nकाहे राउर मिजाज एकरा पर गरम बा बुझात न इखे, लेकिन इहो जान जाई की राउर मुंहबोलवा भाई लालू जी बरा चाव से खालन खैनी. अब भले उनका जेहल ग इला पर जबन र उरा मन करे कर दी.\nपटनवा से लौटल ह बिसुनवा त कहत रहे की खैनी हो गइल खाद्य पदार्थ. ए महाराज राउरे तनका बताई की एकरा के कही खाइल जाला का. राउरो इ इंजीनियर के पढ़ाई पढ़ले बानी, राउरो सगे के ढेर सगहतियां खात होई लोग. तनी ओ लोग से सवाच लेम कि खैनी खाइल जाला कि घोटल जाला. त सुन ली एकरा के खाली ओठ के नीचे दबावल जाला. राउर तनका देर बाद फेक दिहल जाला. माटी के चीज माटी मे मिल गईल. अब कबनो आउर बात होखे त बताई जवना से लागे कि राउर बात जाइज बा.\nरात-बिरात दांत दुखइला पर, दांत से खून आवे पर, पुरान से पुरान खोरला भइला पर खैनी तुरंत के इलाज रहे. एकरा से मंजन बनेला जबन पाइरिया के इलाज मे काम आवेला. अगर इ अतने खराब नशा रहित त शोले जइसन फिलिमवा मे गब्बरवा काहे खाइल, ओकरा खैनी ठोकला पर कतना सीटी बाजल आउर तबे बसंती नाची. कुल मिलाके खैनी का महातम बहुते पुरान बा, कहे वाला त इहां ले कहे ला कि डा.राजेन्द्र प्रसाद भी खात रहलन. अबहियो से विचार करी ए मुख्यमंत्री जी, इ नशा के पहिला पायदान ह आउर सबसे हल्का नशा. अब त देशी-विदेशी फैक्टरी मे बनत बा पुरिया वाला खैनी. आउर त आउर टिविया पर एकर परचारो आवे लागल बा. एगो गांठ बांध ली कि एकरा खइला से कवनो बेटी-बहू के इज्जत-आबरु पर आंच आइल होखे त बताइ.\nफेन से एक बार विचार करी ए मुख्यमंत्री जी. कवनो भारी गलती भइल होखे त माफ करी, लेकिन इ खैनियां के बकस दी. आजो एक रुपया मे दिन भर के खोराक हो जाला, रुपया ना होखे त मंगनियों मे काम चल जाला. अब इ मत बुझेब कि एकर कीमत कवनो घीव से कम बा. इ खाली प्रेम बा की एक दूसरा के सामने हाथ पसरला के साथ ही इज्जत से मिल जाला. समाज मे खैनी वाला रिश्ता के डोर ना काटी ए मुख्यमंत्री जी. एक बार विचार करी ए मुख्यमंत्री जी.


मीडिया मीमांसा/ MEDIAMIMANSA: पहले बड़ी रकम का पारिश्रमिक तय करो....\nPosted by Umesh Chaturvedi at 6:45 am\nOmprakash Singh ने कहा…\nबहुत सही लिखले बानी चतुर्वेदी जी. शरबत ओतने रसगर होखी जतना चीनी डालल जाई. दुर्भाग्य से हिंदी आ भाषाई लेखकन के पारिश्रमिक देबे में प्रकाशक बहुते कोताही करेलें. अगर रउरा केहू के नइखीं देत भा सभके बराबरे देत बानी तब त सहाउर होखी बाकिर गैर लेखकन ला अगर उचित पारिश्रमिक दिहल जाला त लेखको के हक बनेला कि ओहू लोग के उचित पारिश्रमिक मिलो.\n19 अगस्त 2013 को 3:43 am


शहीद – टटका खबर\nजौनपुर में अब्दुल हमीद के बलिदान याद कइल गइल\nजौनपुर के कलेक्ट्रेट परिसर मे बनल शहीद उपवन मे आजु हिन्दुस्तान सोशलिस्ट रिपब्लिकन आर्मी आ लक्ष्मीबाई ब्रिगेड के कार्यकर्ता अमर शहीद वीर अब्दुल हमीद के 48वां बलिदान दिवस मनवलें. एह मौका पर मोमबत्ती आ अगरबत्ती जरा के दू मिनट ला मौन रहल गइल. एह श्रद्धांजलि सभा में आइल लोगन के संबोधित करत लक्ष्मीबाई ब्रिगेड के\nनीतीश के एगो मंत्री फेर बदमिजाज बयान दिहले\nसारण जिला से विधायक आ सरकार में मंत्री गौतम सिंह अपना सहकर्मियन भीम सिंह आ नरेन्द्र सिंह के राहे कदम कह दिहलन कि उ शहीद के अंतिम संस्कार में ना गइलन त कवन फरक पड़ गइल. कहलन कि चूंकि शहीद के लाश घरे ना चहूंपल रहुवे एहसे उ ओह शहीद के परिवार से भेंट करे\nपिछला दिने जम्मू काश्मीर के पूंछ इलाका में पाकिस्तानी सेना के कायराना हमला में मरल बिहार के चार गो सैनिकन के बिहार सरकार दस दस लाख रुपिया के सहायता के एलान कइले रहुवे. भोजपुर के हरनही गाँव के शहीद शंभूशरण राय के घरे जा के खाद्य आपूर्ति मंत्री श्याम रजक उनका पत्नी के दस लाख\nअपना वोट बैंक का फिकिर में लागल नीतीश भा उनुका कवनो मंत्रियन लगे समय नइखे कि उ देश पर शहीद होखेवाला सैनिकन खातिर समय दे सकसु. ना त केहू हवाई अड्डा पर चहुँपल ना केहू ओह लोग का घरे ना केहू अंतिम संस्कार में चहुँपल. धिक्कार बा अइसन राजनीतिक सोच के जवन अपना शहीदन के\nशहीद सुधाकर यादव का घरे अइलन अखिलेश यादव\nउत्तराखंड के तबाही का बाद श्रद्धालुअन के निकाले में लागल एगो हेलीकॉप्टर दुर्घटना ग्रस्त हो गइल रहे. एह हेलीकाप्टर पर वायुसेना के जवान सुधाकर यादव शहीद हो गइल रहलें. आजु यूपी के मुख्यमंत्री शहीद सुधाकर का गाँवे, संतकबीरनगर जनपद के अशरफाबाद गांव, चहुँपलन आ शहीद के पत्नी आ पिता के दस दस लाख रुपिया के


सनी लियोन की कहानी कंहा से देखे? » Sunny Leone Ki Kahani Kaha Se Dekhe - Download the Vokal App\nसनी लियोन की कहानी कंहा से देखे?...\nAuthor as Singers Songs Writer\nसनी लियोन की कहानी यानी की स्टोरी आप उनके बारे में देखना चाहते हैं तो आप वेबसाइट पर सनी लियोन डॉट कॉम अबाउट दिस इतना सर्च कर सकते हैं अगर इससे बात ना बने तो आप यूट्यूब खोलो यूट्यूब पर सनी लियोन का नाम सर्च करो वहां पर उनके बारे में अब आउट दे क्या जानना चाहते हो वह टाइप करो और आप जान सकते हैं\nsunny leone ki kahani yani ki story aap unke bare me dekhna chahte hain toh aap website par sunny leone dot com about this itna search kar sakte hain agar isse baat na bane toh aap youtube kholo youtube par sunny leone ka naam search karo wahan par unke bare me ab out de kya janana chahte ho vaah type karo aur aap jaan sakte hain\nसनी लियोन की कहानी यानी की स्टोरी आप उनके बारे में देखना चाहते हैं तो आप वेबसाइट पर सनी लि\nसनी लियोन का पूरा नाम करनजीत कौर वोहरा है वो एक एक्ट्रेस है और उनका...और पढ़ें\nहेलो फ्रेंड्स आप वापिस 22:00 एम सनी लियोन की कहानी कहां से देखें सनी लियोन की कहानी आप यूट्यूब पर देख सकते हैं या फिर गूगल पर सर्च करें वहां से आप देख सकते हैं सनी लियोन एक पंजाबी लड़की सनी लियोन का नाम है करनजीत कौर या कनाडा में पैदा हुई थी वहां पर उनके पिता रहते थे\nhello friends aap vaapas 22 00 M sunny leone ki kahani kaha se dekhen sunny leone ki kahani aap youtube par dekh sakte hain ya phir google par search kare wahan se aap dekh sakte hain sunny leone ek punjabi ladki sunny leone ka naam hai karanjit kaur ya canada me paida hui thi wahan par unke pita rehte the\nहेलो फ्रेंड्स आप वापिस 22:00 एम सनी लियोन की कहानी कहां से देखें सनी लियोन की कहानी आप यूट


पूर्वांचल से अपराध आ हादसा के खबर – टटका खबर\nअपराध भोजपुरी पट्टी\nJan 14, 2016 गाजीपुर, नारद राय, बलिया, मिर्जापुर, वाराणसी, विधायक\nबलिया नगर से विधायक आ सपा सरकार में मंत्री रहल नारद राय का खिलाफ फर्जीवाड़ा करे का आरोप में आखिरकार केस लिखे के पड़ गइल बलिया पुलिस के. नारद राय पर आरोप बा कि उ अपना चुनाव के परचा में गलत जानकारी दिहले बाड़न.\nसाल भर पहिले पूणे में एगो नाबालिग से कुकर्म के अछरंगी बदमाश काल्हु बुध को दिने पुलिस का हाथे लागिए गइल. ई बदमाश आपन नाम बदल के वाराणसी के केशवनगर में रहत एह आदमी के पूणे पुलिस आ के गिरफ्तार कर लिहलसि आ अदालत से ट्रांजिट रिमांड करा के पूणे ले गइल.\nमिर्जापुर के पानदरीबा मुहल्ला से पुलिस तीन गो अपराधियन के बुध का दिने आनलाइन लाटरी चलावत में गिरफ्तार क लिहलसि. एक दर्जन लोग लाटरी खेलत धरइलें बाकिर ओह लोग के डाँट डपट के छोड़ दिहलसि पुलिस.\nगाजीपुर के सुहवल इलाका के एगो गाँव के कालेजिया लइकी के गाँवे के एगो लइका फुसला के वाराणसी ले गइल आ ओहिजे ओकरा से एगो होटल में कुकर्म क के छोड़ भागल. जानकारी मिलला का बाद ओकर महतारी थाना जा के केस लिखवले बाड़ी.\nगाजीपुर के महुआबाग में एगो बीमा कंपनी के सीनियर ब्रांच मैनेजर के घूस लेत घरी सीबीआई के टीम ध लिहलसि. उ एगो ट्रक वाला से सवा लाख के क्लेम पास करावे ला 13 हजार रुपिया घूस में मंगले रहुवे.\nआजमगढ़ के गंभीरपुर इलाका के एगो लइकी से गैंगरेप करे वालन का खिलाफ छह दिन बाद केस लिखलसि पुलिस. तब जा के पुलिस ओकरा के बरामद करवलसि बाकिर चारो बदमाश फरार हो गइल बाड़ें स.\nबिहार के हालात से डेराइल कंपनियन के ढाढ़स दिहल गइल


गरदा उड़ा देब के शूटिंग के समापन – Anjoria\nगरदा उड़ा देब के शूटिंग के समापन\nFebruary 8, 2012 Editor मनोरंजन 0\nछत्तीसगढ़, बिहार आ झारखंड के समसामयिक घटनाक्रम पर बनल फिल्म ‘‘गरदा उड़ा देब’’ के 55 दिन के शूटिंग के समापन पिछला दिने छत्तीसगढ़ के अनेके खूबसूरत लोकेशन पर शूटिंग का बाद हो गइल बा. एह फिल्म के भोजपुरी आ छत्तीसगढ़ी भाषा में “गदर मताही” के नाम से बनावल जात बा.\nछत्तीसगढ़ के मशहूर अभिनेता शशिमोहन सिंह, जे ‘एडीशनल एस. पी’ रहले एह फिल्म का जरिये भोजपुरी सिनेमा में आवत बाड़े. निर्माता सुखजीत सिंह धामी, सह निर्माता आर. के. श्रीवास्तव, सुनील श्रीवास्तव अउर पीयुष नवानी, कथा-पटकथा लेखक आ निर्देशक रजनीश झांजी, संगीत सुनील सोनी, गीत राजेश मिश्रा, संतोष झाँजी आ के. डी. सिंह के आ पार्श्व-संगीत-छोटे बाबा के. नृत्य तरूण निषाद, कैमरा दीपक बावनकर, कला निर्देशन कलिंगा आ मारधाड़ शैलेन्द्र मास्टर के. मुख्य कलाकार – शशिमोहन सिंह, बबली, रीतू पाण्डेय, प्रदीप कौशिक, बाली कुर्रे, पूरन कोरी, पुष्पेन्द्र सिंह, मिनी झाँजी, लक्षित हर्सुल, हेमलाल अउर बालेश्वर सिंह. आईटम नृत्य संभावना सेठ के बा.\n‘कालिया’ चहुँपल जहानाबाद


आजु भाजपा, काल्ह राजद, परसो जदयू\nचारा घोटाला में मुजरिम करार हो चुकल लालू के पूरा परिवार प अब जेल जाए के अनेसा मँड़रात बा. अपना जेल जाए का बेरा अपना मेहरारू के सीएम बनवा के कुरसी प कायम रहे के तिकड़म करे वाला लालू के जब चुनाव लड़े के नाकाबिल बना दीहल गइल त ऊ अपना बेटन के अपना गोल के राजनीति सँउपे के उपाय क लीहलन. दूनू बेटन के नीतीश का छाती प मूंग दरत कैबिनेट मंत्री बनवा दीहलन आ छोटका बेटा तेजस्वी के सीधे डिप्टी सीएम बनवा लीहलन लालू. बाकिर खैर, खून, खाँसी, खुशी, बैर, प्रीत, मधुपान रहिमन दाबे ना दबे जाने सकल जहान का तर्ज प घोटालन के आँच उनुका बेटो बेटियन ला आ धमकल. बेनामी संपति के एह मामिलन में अगर दोषी साबित हो गइल लोग त पूरा परिवार के जेल जाए के पूरा अनेसा हो गइल बा.\nअपना के सुशासन बाबू कहवावे के शौकीन नीतीश कुमार के हालत भई गति साँप छूछून्दर के री, उगिलत आन्हर, निगसत कोढ़ी वाला हो गइल बा. लालू के गोल का सहारे बिहार सीएम का कुरसी प काबिज भइल नीतीश अगर एह मामिला के महटियावत बाड़न त सुशासन बाबू का बदले कुशासनी बन जइहें आ अगर कुछ बोलत करत बाड़न त कुरसी से फेंका जइहें. भाजपा से अलग हो गइला का बाद फेरु ओकरे चरण प गिरल उनुका स्वाभिमान के चोट चहुँपा दी.\nचार दिन ले बीमारी का नाम प राजगीर प्रवास प रहला का बाद नीतीश पटना लवटि आइल बाड़न आ अब सियासी हलचल प उनुकर नजर बा. मौजूदा राजनीतिक हालात प राय विचार करे ला आजु भाजपा आपन बइठक कइलसि आ अपना गोल के मध्यावधि चुनाव ला तइयार होखे के कह दिहलसि. लालू के राजद गोल के बइठका काल्हु बोलावल बा आ एकरा में भइल फैसला का बाद आपन राह तय करे खातिर जदयू के बइठका मंगल का दिने होखे वाला बा. मंगले के पता चली कि आखिर केकर मंगल होखे जात बा, बिहार के, लालू के, नीतीश के, आ कि भाजपा के.\nहो सकेला कि बड़हन आफत से बचे खातिर लालू छोटहन आफत सकार लेसु. एह हालात में ऊ तेजस्वी से इस्तीफा दिअवा सकेलें कि नीतीश के गरगट मत होखे आ ऊ सरकार में राजद के बनवले राखसु जवना से लालू के उमेद बचल रहि सको कि देर सबेर कुछ राहत के राह निकल सकेला. एह बीच जमानले प चलत सोनिया राहुल के गोल कांग्रेस लालू के पूरा समर्थन देबे के एलान क दिहले बिया.


हैप्पी बर्थडे लता मंगेशकर: भारत रत्न, स्वर कोकिला अउरी साल ऑफ ईयर 92 लता दीदी के भारत के बच्चे जानत बा. १९४२ से अब तक लंबी लंबी फालोइंग देश विदेश में फूल बा। बहुत लता जी की माता सरस्वती की वरद-पुत्री भी मानेला.\nIpl 2021: Mi Vs Pbks Match Preview Head To Head Stats, Data Prediction Playing11 | Mumbai Indians Vs Punjab Kings Prediction – Mi Vs Pbks: मुंबई-पंजाब के बीच प्लेऑफ में बने रहने की जंग, दोनों टीमों की ऐसी हो सकती है प्लेइंग-xi\nSarkari Naukri 2021 Dwell Govt Job Alert Outcomes Information Updates 28 September Apply Now – Sarkari Naukri 2021 Dwell : उत्तर प्रदेश में शिक्षकों की भर्ती के लिए आवेदन प्रक्रिया शुरू, यहां पढ़िए डिटेल्स


टटका खबर, 8 जून 2017, बियफे – टटका खबर\nबँवारा राजनीतिक गोलन के छात्र ईकाईयन का तरफ से आजु बियफे के बिहार बन्द करे के गोहोर लगावल गइल रहुवे. बाकिर एह गोहार के कवनो खास असर देखे के ना मिलल. आरा टीसन प कुछ लुहेड़ा लईका संघमित्रा एक्सप्रेस के कुछ देर ले रोक रखले. राजद मुखिया पुलिस के सलाह दिहले रहलन कि विरोध करेवालन प भरसक लाठी चार्ज वगैरह ना होखे के चाहीं.\nबिहार बोर्ड के मैट्रिक रिजल्ट 15 जून का पहिले जारी क देबे के तइयारी में लागल बावे बोर्ड.\nचारा घोटाला के एगो केस में लालू यादव के काल्हु राँची के अदालत में पेश होखे के बा. अइसने दूगो मामिला में आजु बिहार के मुख्यमंत्री रहल जगन्नाथ मिश्रो अदालत में हाजिर भइलन आ बाद में एक एक लाख रुपिया के दू गो बाण्ड भरि के जमानत पा गइलन.\nसहारनपुर में जातीय दंगा करावे के मुख्य आरोपी भीम आर्मी के प्रमुख चन्द्रशेखर के पुलिस आजु हिमाचल प्रदेश के डलहौजी से गिरफ्तार क लिहलसि.\nयूपी सरकार राज्य में होखे वाला हर बिआह के पंजीकृत करावे के कानून बनावे के सोच रहल बिया. कुछ समय पहिले सुप्रीम कोर्ट एह तरह के निर्देश दे चुकल बिया.\nयूपी में अब से बहाल होखे वाला डाक्टरन के पोस्टिंग अब सीधे महानिदेशालय स्तर से करे के फैसला लीहल गइल बा. अबहीं ले ई काम ओह जिलन के सीएमओ करत रहलन.\n13 जून से 12987 अप/12988 डाउन सियालदह-अजमेर एक्सप्रेस के ठहराव डेहरी-ऑन-सोन टीसनो प होखे लागी. ई व्यवस्था छह महीना खातिर कइल गइल बा आ पर्याप्त टिकट कटत रहला प आगहूं एकर ठहराव होखत रही.\nआज़मगढ़ जिला के रानी की सराय इलाका में पारिवारिक कलह का चलते टकमलपुर गांव के एगो मेहरारु अपना 13 बरीस के बेटा संगे जगरनाथसराय गांव का नियरा शाहगंज-मऊ सवारी गाडी का सोझा कूद के जान दे दिहलसि. दूनू के मौत ठाँवे प हो गइल.\nआज़मगढ़ में सहकारिता मण्डल के उपायुक्त/उपनिबंधक के आजु सर्तकता विभाग के टीम 50 हजार रूपिया के घूस लेत रंगे हाथ गिरफ्तार क लिहलसि. सचिव के बहाली करे का नाम प एक लाख के माँग कइले रहलन बाकिर बाद में पचास हजार प मान गइल रहलन. टीम गोरखपुरसे आइल रहुवे.\nमऊ जिला के हढ्ढीमदारी मोहल्ले के बंधा प नाजायज बूचड़खाना चलावे का आरोप में एगो आदमी के गिरफ्तार क लीहल गइल. ओकरा लगो से ढेरे मांस, जिन्दा जानवर आ एगो गाड़ी धराइल बा. एह मामिला में दू गो सिपाहियनो के निलंबित क दीहल गइल बा.\nगाजीपुर जिला के गहमर इलाका में भइल एगो सड़क हादसा में हरिजन बस्‍ती के एगो सेना के जवान आ उनुका मेहरारु के मौत हो गइल. ई लोग कामाख्‍या धाम से दर्शन क के मोटरसाइकिल से लवटत रहुवे.\nबेतिया के परिवहन कार्यालय से आजु एगो मोटरसाइकिल डीलर एजेंट के चकमा देके ओकरा लगे से छह लाख रुपिया गायब क दीहलन स उचक्का.\nगाजीपुर के जमानियां इलाका के धुस्‍का गांव में एगो मेहरारु काल्हु रात फाँसी लगा के जान दे दिहलसि. आजु सबेरे एकर पता चलल.\nगाजीएपुर के बिरनों इलाका में एगो सड़क हादसा में मोटरसाइकिल सवार दू गो भाईयन के मौत हो गइल. कोडसन गांव के एगो नवही अपना9बरीस के भाई का साथे एगो बिआह में शामिल हो के तवटल रहल जब भडसर चट्टी का नियरा एगो गाड़ी वाला मोटरसाइइकिल के धक्का मार दिहलसि.\nअक्टबर 2015 में भइल एगो रेप काण्ड में आरोपी के7साल के जेल आ 22 हजार रुपिया के जुर्माना के सजा सुना दिहलसि बलिया के अदालत. ई कुकर्मी सात बरीस के एगो बच्ची से रेप कइले रहुवे.\nअगिला हप्ता से पेट्रोल डीजल पंपन के कमाई के राह आसान बना दीहल जाई. चिप लगा के घटतोली करत हराम के कमाई करे वाला एह पंपन प अब पेट्रोल डीजल के भाव रोज तय होखल करी. आ हमेशा का तरह बढ़लका दाम तुरते आ घटलका दाम अगिला दिन से लागू कइल करीहें बेईमान कर्मचारी.\nTags: आजमगढ, गाजीपुर, चारा घोटाला, डेहरी आन सोन, पेट्रोल डीजल के भाव, बलिया, बाहार बोर्ड, बूचड़खाना, मऊ, सहारनपुर


कारगिल दिवस पर राष्ट्रपति अउर प्रधानमंत्री शहीदन के श्रद्धांजलि दिहलें – टटका खबर\nJul 26, 2018 कारगिल विजय दिवस\nनयी दिल्ली, 26 जुलाई (वार्ता). आजु बियफे का दिने राष्ट्रपति रामनाथ कोविंद अउर प्रधानमंत्री नरेन्द्र मोदी कारगिल विजय दिवस पर शहीदन के श्रद्धांजलि दिहलें.\nराष्ट्रपति कोविंद अपना ट्वीट में कहलन कि ‘का‍रगिल विजय दिवस पर, हर भारतीय अपना सशस्त्र सेना के प्रयास अउर पराक्रम के सराहत बा आ कारगिल के शहीदन के परम बलिदान के नमन करत बा. हमनी का ओह लोग के परिवार के हमेशा कर्जदार रहब.’\nपीएम मोदी अपना ट्वीट में लिखलन कि ‘कारगिल विजय दिवस पर राष्ट्र ओह लोगन के श्रद्धांजलि देत बा, जो लोग ऑपरेशन विजय का दौरान देश के सेवा कइल. हमनी के बहादुर सैनिक ई त. करा दिहलें कि भारत सुरक्षित रहे अउर शांति के माहौल बिगाड़े वालन के सही जबाब दिहलें.’\nअपना दोसरा ट्वीट में पीएम लिखलन कि ‘ऑपरेशन विजय का दौरान अटल जी के उत्कृष्ट राजनीतिक नेतृत्व के भारत हमेशा गर्व का साथे याद राथी. उहाँ के हमनी के सशस्त्र बलन के समर्थन कइनी आ विश्व स्तर पर भारत के रूख रेघरियवनी.’


भारतीय नारी: इतिहास में सबसे दुखद सिया-राम का वियोग !\nलेबल: jai siyaram ji ki -shikha kaushik\nबहुत सुन्दर विरह वर्रण शिखा जी .'सिया राम मय सब जग जानी ,करूँ प्रणाम जोरी करि पाणी.'\n12 जुलाई 2012 को 6:58 pm\nभाव विभोर कर दिया\n12 जुलाई 2012 को 8:20 pm\nbahut shandar bhavatmak prastuti. ऐसा हादसा कभी न हो\n12 जुलाई 2012 को 11:18 pm\nआपने भी क्या खूब ,ये पंक्तियां पढवाई हैं ,\nसुंदर शब्दों का चयन , संयोजन कर के लाई हैं ,\nदिल से निकली ,रचना ये मन को हमारे भाई है ..\n13 जुलाई 2012 को 1:52 am\nKya Shikha ji Emotional kar diya ..\n13 जुलाई 2012 को 6:59 am\naap sabhi ka protsahit karne hetu hardik aabhar .\n13 जुलाई 2012 को 12:25 pm\nसिया-राम का वियोग है ...सही कहा\n--पर हर वियोग ही दुखद होता है ...इसका गुण-मात्रा-विशेषण कहाँ होता है ..\n14 जुलाई 2012 को 1:29 am


स्वतंत्र भारत के झांकी : भाग – 14 (क्षेत्रीयता के खिलाफ एकीकरण)\nFebruary 17, 2021 November 27, 2016 by Gaurav Singh\nअध्याय –2“देश के भीतर मूलभूत एकीकरण -7”\nक्षेत्रीयता के खिलाफ एकीकरण\nअभी तक दूसरा अध्याय ‘देश के भीतर मूलभूत एकीकरण’ में हमनी के देखनीजा कि कईसे सबसे पहले प्रशासनिक एकीकरण भईल, ओकरा बाद आर्थिक एकीकरण, सामाजिक एकीकरण भईल| सामाजिक एकीकरण में हमनी के खासकर आदिवासी समूह के बात कईनी जा| सीरीज के दूसरा अध्याय के पिछला अंक में राज्यंन के भाषाई पहचान अउरी एकीकरण के बारे में चर्चा भईल रहे| एह अंक में हमनी के क्षेत्रीयता के उगत समस्या अउरी एकरा खिलाफ एकीकरण के बात कईल जाई|\n1950 में बहुत लोग ‘क्षेत्रीयता’(Regionalism) के भारत के एकता अउरी अखंडता के खतरा मानत रहे| आजादी के शुरूआती दौर में इ चीज मुख्य मुद्दा के रूप में रहे लेकिन ओकरा बाद से धीरे धीरे कम महत्वपूर्ण होत चल गईल| सबसे पाहिले इ समझे के होई कि इ ह का? कवना के क्षेत्रीयता कहाई आ कवना के ना? अगर कोई आदमी अपना क्षेत्र प गर्व करत बा त का उ क्षेत्रीयता कहाई? जवाब मिली बिल्कुल ना कहाई| ठीक असही अगर कवनो व्यक्ति अपना राज्य, भाषा अउरी ओहिजा से जुडल संस्कृति के प्रति जागरूक बा त उ क्षेत्रवाद के कांसेप्ट में ना गिनाला|\nअगर कवनो आदमी अलग राज्य बनावे के मांग भी करत बा त उ ‘क्षेत्रीयता’ के दायरा में ना आई| एकरा के तब ले ना जोडल जाई जब तक से ओह समूह के आदमिन के भीतरी देश के अन्य राज्यन के प्रति नफरत नइखे पैदा हो जात| उदाहरन के तौर प तमिलनाडु के लिहल जा सकत बा| ओह लोग के इतिहास के क्षेत्रीयता’ के दायरा में एह से देखल गईल रहे काहे कि बाकी के राज्यन के प्रति नफ़रत वाली चीज लउके लागल रहे|\nभारत के एकता अउरी विभिन्नता के बीचे संधि राष्ट्रवाद करवावेला| लेकिन विभिन्नता भी बचल रहे रहे के चाही ओकरा के लोगन के मन अपना क्षेत्र के प्रति प्रेम-भाव अउरी श्रधा सुनिश्चित करेला| इहाँ तक कि गाँधी जी कहले बाड़े कि ‘As the basis of my pride as an Indian, I must have pride in myself asaGujarati.’ (हमरा एगो भारतीय शान के आधार प हमरा एगो गुजराती के तौर पर भी गर्व करे के चाही)| इहाँ तक जतना भी आजादी के आन्दोलन मुक्कमल भईल ओह सब में क्षेत्र के आइडेंटिटी के बहुत बड योगदान रहल बा| इ समस्या आज भी हमनी के समाज में जिन्दा बा|\nSee also अपने ही मुल्क की धरती पर बाहरी कैसे हो गए बिहारी\nलोग एह से बहुत दूर बा कि ‘क्षेत्रीयता’ ह का? उदाहरन के रूप में भोजपुरिया समाज के ले सकिला| कुछ लोग के एह बात के अनुभूति होला कि अगर उ भोजपुरी में लिखिहे, बोलिहे आ पढ़िहे त उनका में क्षेत्रीयता के बोध होई| जबकी अइसन नइखे| देश के आत्मा ‘विविधता’ के बचावे खातिर लोगन के आपन भाषा अउरी संस्कृति के प्रति जागरूक होही के परी| लेकिन ध्यान इ रहे कि सेवा-भाव सकारात्मक विचार से होखे| विचार के बदलन ही ‘विविधता के प्रति जागरूकता’ से ‘क्षेत्रीयता’ में बदल देला|\nआजादी के समय विविधता आप अहम भूमिका निभवले रहे| एकरा नकारात्मक पहलू ‘क्षेत्रीयता’ आजादी के दू-तीन साल बाद 1950 में सघन रूप ले लेलस| इ खासकर तब भईल जब तमिलनाडु के राजनीती में DMK आपन धाक जमावे के शुरुआत कईलस| 1950 से लेके 1960 तक एकर बरियार प्रकोप रहल| कुछ लोग पंजाब के मांग के भी ‘क्षेत्रीयता’ के रूप में देखेला जबकी अईसन नइखे| जईसन कि हम उपरे लिखले बानी कि अलग राज्य के मांग कईल क्षेत्रीयता के दायरा में अईबे ना करे जब तक ओकर भावना दूसरा राज्यन के प्रति गलत ना होखे| एह से पंजाब वाला मामला ‘Communalism’ में आवेला ना कि ‘Regionalism’ में|\nभाषा के आधार प राज्यन के भाषाई पुनर्गठन अउरी देश के ऑफिसियल भाषा से उठल विवाद दक्षिण भारत में ‘क्षेत्रीयता’ के मुख्य कारन रहल| एकरा अलावां राजनितिक पार्टीन जईसे DMK पार्टी आदीन के राजनितिक महत्वाकांक्षा भी एगो महत्वपूर्ण करान रहल| अभी भी बहुत सारा चीजन के लेके राज्यन के बीच विवाद रहेला| कर्नाटक अउरी तमिलनाडु में कावेरी नदी के पानी के लेके विवाद काफी पुराना रहल बा| एकरा अलावां पंजाब अउरी हरियाणा के बीच भी पानी के लेके विवाद रहल बा, लेकिन इ ओतना हिंसक अउरी नफ़रत से परिपूर्ण नइखे रहल| सिचाई और बाँध के निर्माण भी एकर कारण रहल बा|\nकुछ इतिहासकार लोग ‘क्षेत्रीयता’ के कारण आर्थिक असमानता के भी मानेला| आजादी के समय कुछ क्षेत्र ज्यादा पीछे रह गईल रहे| कुछ महत्वपूर्ण शहर जईसे बोम्बे, मद्रास अउरी कोलकता में ही औद्योगिक विकास हो पाइल रहे| उदहारण के रूप में 1948 में खाली बोम्बे अउरी पश्चिम बंगाल पूरा देश के लगभग 65% से ज्यादा औद्योगिक आउटपुट देत रहे| बाकी के 35% प्रतिशत पूरा देश के आउटपुट से आवत रहे| औपनिवेशिक शासन के दौरान सबसे ज्यादा क्षति खेती के पहुचावल गईल रहे| खासकर पूर्वी भारत सबसे ज्यादा एकरा से प्रभावित रहे| उत्तर आ दक्षिण भारत पूर्वी भारत के अपेक्षा कम प्रभावित रहे|\nस्वतंत्र भारत के पहला नेहरु सरकार के समक्ष एगो चुनौती इहो रहे कि आर्थिक विकास के पैमाना प क्षेत्रीय असंतुलन के कम कईल जाव| केंद्र सरकार जवन भी कमजोर राज्य रहे ओह पर विशेष ध्यान देवे लागल रहे| आर्थिक असमानता के कम करे खातिर गरीब राज्यन के वित्तीय सुविधा के स्थानांतर करे लागल रहे ताकी ‘क्षेत्रीयता’ जईसन समस्या के खिलाफ लड़ सको| राजनितिक पार्टी भी एही सब बिंदु के उपयोग करके आपन राजनीती चमकावत रहे| प्लानिंग कमीशन बढ़िया प्लान के तहत ओह राज्यन के ज्यादा फण्ड उपलब्ध करवावे लागल रहे जवन बहुत ज्यादा गरीब रहीसन|\nधीरे धीरे समय के साथे सरकार पब्लिक इन्वेस्टमेंट प बल देवे लागल| परिणामस्वरूप सस्ता दाम प बीज, खाद, मशीन मिले लागल| सरकार द्वारा सिचाई प्रोजेक्ट, रोड-रेलवे इंफ्रास्ट्रक्चर डेवलपमेंट से काफी मदद मिलल जवन राज्यन के बीच आर्थिक असमानता के कम कईलस| ओकरा बाद 1969 में बैंकन के राष्ट्रीकरण भईल| अउरी बैंक के ब्रांचन के विस्तार के बात भईल| ब्रांच के विस्तार के बात पिछड़ा इलाकान खातिर खासतौर प कईल गईल रहे| गरीबी हटावे खातिर खाद्य सुरक्षा अउरी ग्रामीण विकास के केंद्र में लिहल गईल| तमाम तरह के सरकारी निति के इजाद भईल जवन सब्सिडी के वकालत कईलस|\nसाठ के दशक में ‘ग्रीन रेवोलुशन’ पर बल देवल गईल जवन कि औपनिवेशिक काल में भईल खेती में क्षति के दोबारा ट्रैक प ला सको| ग्रीन रेवोलुशन के तहत हाइब्रिड बीज अउरी खेती के नया तकनीक के प्रचार-प्रसार कईल गईल जवना से किसान ज्यादा से ज्यादा फसल उपजा सको अउरी खराब आर्थिक स्तिथि के बेहतर बना सको| देश में खाद्य सुरक्षा भी ओह घरी संकट में रहे| लेकिन ग्रीन रेवोलुशन आईला के बाद से निश्चित रूप से पिछड़ा राज्यन के मदद मिलल| एह से सबसे ज्यादा फायदा में रहे वाला राज्य आँध्रप्रदेश, तमिलनाडु, कर्नाटक, पूर्वी उत्तरप्रदेश अउरी बिहार आदि राज्य रहे| एह में सबसे ज्यादा उ राज्य रहे जहाँ ‘क्षेत्रीयता’ के समस्या गंभीर रहे|\nएकरा नब्बे के दशक में आइल आर्थिक संकट से जवन हल LPG (Liberalisation, Privatisation and Globalisation) के रूप में निकलल उ ना सिर्फ देश के आर्थिक स्तिथि सुधरलस बल्कि साइड प्रोडक्ट के रूप में ‘क्षेत्रीयता’ कम करे में भी मदद कईलस| एह दौर के बाद से गरीब राज्यन से unskilled मजदूर ओह शहरन दने पलायन करे लगले जहाँ पर उद्योग रही सन| एह सब से ओह लोग के कहीं न कहीं आर्थिक स्तिथि बदलल| खराब आर्थिक स्तिथि के वजह जवन आदमी ‘नकसलवाद’ अउरी ‘क्षेत्रीयता’ दने प्रोत्साहित होत रहे उ पाहिले के अपेक्षाकृत बढ़िया जीवन पाके खुश रहे अउरी अपना काम में व्यस्त रहे| अगर दक्षिण भारत के अपवाद में रखल जाव त इहे कारण बा कि ज्यादातर राजनीती क्षेत्र के नाम प ना बल्कि दोसरा मुद्दान प लड़ल गईल|\nअगर राज्यन के आर्थिक स्तिथि बेहतर ना होईत त शायद उत्तर भारत में भी ‘क्षेत्रीयता’ के प्रतिबिम्ब देखे के मिल जाईत| आजादी के बाद से आज तक के स्तिथि देखल जाव त ‘क्षेत्रीयता’ के समस्या निरंतर कम होत आइल बा| तमिलनाडु में एगो समय रहे जब हिंदी से सख्त नफरत रहे| लेकिन समय के साथ परिवर्तन के वजह से ओहिजा बढ़िया हॉस्पिटल अउरी कॉलेज आदि के निर्माण भईल| एह से उत्तर भारत के लोगन के ओहिजा आवा जाहि बढ़ल| आज स्तिथि अइसन देखे के मिलेला कि ओहिजा के काफी लोग हिंदी बोलेला आ उत्तर भारत से आवे वाला लोगन के शौख से स्वीकार करेला|\nएह से होला का कि एह सब आदमिन के ओह क्षेत्र में गईला से ओहिजा के स्थानीय लोगन के प्रत्यक्ष आ अप्रत्यक्ष रूप से रोजगार मिलेला अउरी एथिकल रूप से जाए वाला लोगन के प्रति शुक्रगुजार के रूप में देखेला| एह सब ‘क्षेत्रीयता’ वाला कांसेप्ट कहीं न कहीं फीका पडबे करेला| एह तरह से से भारत एह क्षेत्रीयता के खिलाफ लड़ के पूरा भारत के एक सूत्र में बांधे में कामयाब भईल|\nएह सीरीज के अगिला कड़ी में अगिला अध्याय-3 शुरू होई जवना में आजादी के बाद भारत पडोसी मुल्कन से जतना युद्ध लड़ल बा ओह प चर्चा होई|


बिहार-यू०पी० में निरहुआ के जलवा बा – Anjoria\nसिनेमा भोजपुरी का परदा पर सुपरस्टार निरहुआ के जलवा सभ पर भारी चलत बा. एह साल उनकर रिलीज फिलिम ‘दिलेर’ आ ‘गंगा जमुना सरस्वती’ बॉक्स ऑफिस पर शानदार बिजनबेस कइलसि आ अब हालिया रिलीज ‘वर्दीवाला गुन्डा’ फिलिमो शानदार बिजनेस बटोरत बिया. पिछला हफ्ता बिहार के 35 गो सिनेमाघरन में रीलीज ई फिलिम दुसरको हफ्ता में शानदार भीड़ बटोरत बिया. एह फिलिम में निरहुआ के हिन्दी डायलाग आ शानदार एक्शन दर्शकन के बहुते पसंद आवत बा. एह फिलिम में निरहुआ के नायिका बनल बाड़ी अंजना सिंह.\nओने यू०पी० में रिलीह भइल निरहुआ के फिलिम ‘बीवी नं० 1’ सगरो शानदार व्यवसाय करत बिया. एहमें निरहुआ के नायिका बाड़ी मोनालिसा.\nपिछला दिने निरहुआ आ मोनालिसा अभिनीत फिलिम ‘जंजीर‘ के शूटिग पूरा हो गइल. एह फिलिम में निरहुआ एगो होनहार नौजवान का किरदार में बाड़न जबकि नायिका मोनालिसा प्रेस रिर्पोटर बनल बाड़ी. एह प्रेमी जोड़ा पर एक से बढ़के एक हॉट सीन आ गाना फिलिमावल गइल बा. एकर शूटिग सिलवासा में पूरा भइल.


ji bharkar khayee khichadi bhi\nmagr na vo mithas mili\nna hi mann ki pyaas bujhi\nna ma ke hatho ka pyar mila\nna bachpan ka koi yarr mila\nna pani me vo thand dikhi\nna gud ki vo sugandh mili\nna pairo ko vo chal mili\nna nann me koi umang dikhi\nna tere patang ki dor kati\nna hi birju tujhko mor mili\nna badke dadda ki thap mili\nna unki vo sabhasi aaj mili\npure din idhar udhar gaya\nmagr har jagah thi tanhayee bahut\n'upen' aaj dil par udasi chhayee bahut\nsach mere gaon teri yad aayee bahut....\nMakar Sankranti ka tyohar aap sabko mubarak ho.\nPosted by उपेन्द्र नाथ at 12:26 AM No comments:\nधुरि में लथेडाईल देहि\nचिकई अउर कबड्डी कै जोश\nगुल्ली डंडा कै टांड\nआईस- पाईस कै\nछुपम छुपी वाला खेल\nकहवा चलि गईल उ दिन\nशायद दुरे जाके भी\nहमरे मन में आपन याद छोड़ी गईल\nरही रही के कसक जगावे खातिन ।\nअमवा के बौर लागल डारी\nबरबस खींच लेले मनवा के\nअपने टिकोरवा की ओरि\nअउर मनवा दौड़ पड़ेला\nअमवा के बगिया की ओरे\nजईसन बचपन में दीवाना रहल ।\nअमरुदवा के डारी डारी\nखेलत लखनी अउर कलैया\nखेतवा के मेडी मेडी दौड़त\nसंझवा के दौड़\nकुछो नाहि भुलाईल\nसालन बाद भी शहर में रहि के\nशहर कब्बो रास न आईल ।\nPosted by उपेन्द्र नाथ at 2:44 AM 10 comments:\nPosted by उपेन्द्र नाथ at 11:15 AM 13 comments:\nचलो अब लौट चले वापस अपने गाँव जहाँ दिन की दुपहरी होगी और नीम की छाँव मक्के की तुम रोटी लाना और सरसो का साग ठंडी ठंडी पुरवईया में मैं छेंडूगा बिरहे का राग ...\nमोदी और मुस्लिम महिलाओं का ‘संवाद’ क्या रचेगा नया इतिहास ? - डाॅ. शरद सिंह ... चर्चा प्लस\nपरिंदों से खाली बगान रह गए हैं ।\nहमसाया भाग -३\nदर्द ओ ग़म तो\nइवनिंग डायरी ५ - ब्लॉगर नास्टैल्जीआ\nअंतरराष्ट्रीय चुटकुला दिवस - मस्ती बिखेरने वाली हंसी बांटें